Όλες οι ποικιλίες ελιάς - Eλαιοραβδιστικά Αγγελής\nΚαλαμών Καλαματιανή, Αετονυχιά,Κορακοελιά Πελοπόννησος, Κρήτη,Δυτική Ελλάδα\nΛαδολιές Κορωνέικη Λιανολιά, Ψιλολιά, Λαδολιά, Κρητικιά Πελοπόννησος, Κρήτη,\nΛιανολιά Κερκύρας Σουβλολιά, Κορφολιά, Πρεβεζάνα,Δαφνόφυλλη Κέρκυρα, Παξοί, Ζάκυνθος, Κεφαλλονιά, Παραλία Ηπείρου\nΜαστοειδής Τσουνάτη, Ματσολιά,\nΜουρατολιά Πελοπόννησος, Κρήτη\nΜεγαρίτικη Περαχωρίτικη, Βοβοδίτικη,Χονδρολιά Αίγινας Αττική, Βοιωτία, Κυνουρία\nΑνδρόκαρπη ( Olea europaea var . Mayor ή Punera ): Καλλιεργείται σε όλη την Ελλάδα, ο καρπός της είναι αρκετά μεγάλος και θυμίζει δαμάσκηνο. Συναντάται με τα ονόματα Κορομηλολιά, Γαιδουρολιά, Δαμασκηνάτη, Ισπανική, Παλαμάρα. Χρησιμοποιείται ως πράσινη επιτραπέζια ελιά, η οποία όμως έχει μέτρια ποιότητα.\nΒασιλακάδα ( Olea europaea var . Regalis ): Καλλιεργείται στην Κέρκυρα, τις Ροβιές της Εύβοιας και τη Χαλκιδική. Είναι δέντρο μάλλον χαμηλό (4-8 μ.) αλλά πολύ ανθεκτικό στο κρύο. Ο καρπός της ελιάς αυτής είναι μεγάλος, ωοειδής, χωρίς θηλή. Συναντάται με τα ονόματα Βασιλική, Ισπανική, Κολοκυθάτη, Ροβιάτικη. Είναι κατάλληλη για παραγωγή πράσινης επιτραπέζιας ελιάς αλλά και μαύρης ζαρωμένης.\nΚαρυδολιά ( Olea europaea var . Maxima ): Καλλιεργείται στην Κέρκυρα, την Άμφισσα, τη Λαμία, την Εύβοια, τη Χαλκιδική, τη Μυτιλήνη, τη Ζάκυνθο και την Αττική. Ο καρπός του δέντρου αυτού, που έχει δύο ραφές και καταλήγει σε θηλή, είναι μεγάλος και κατάλληλος για την παραγωγή επιτραπέζιας ελιάς, πράσινης και μαύρης. Συναντάται με τα ονόματα Στραβολιά, Καρολιά και Κουρολιά.\nΣτρογγυλολιά (Olea europaea var. Rubrotunda): Καλλιεργείται βασικά στη Χαλκιδική. Ο καρπός του δέντρου αυτού είναι πολύ μεγάλος και χρησιμοποιείται κυρίως για την παραγωγή πράσινης τραγανής επιτραπέζιας ελιάς . Συναντάται και με τα ονόματα Γαλανή, Πρασινολιά, Στρογγυλοραχάτη, Μηλολιά.\nΘρουμπολιά – Θρούμπα – Θασίτικη ( Olea europaea var . Media oblonga ): Καλλιεργείται κυρίως στη Χίο, τη Σάμο, τις Κυκλάδες αλλά και την Κρήτη, την Αττική, τη Θάσο, την Εύβοια και τη Ρόδο. Η ποικιλία θεωρείται η πιο διαδεδομένη στη χώρα μας, μια και είναι δέντρο που μπορεί να καλλιεργηθεί σε μεγάλο υψόμετρο και δύσκολα προσβάλλεται από το δάκο. Χρησιμοποιείται για την παραγωγή επιτραπέζιας ελιάς, της ονομαζόμενης θρούμπας ή σταφιδολιάς. Το φυσικό σταφίδιασμα και το γλύκισμα της ελιάς αυτής οφείλεται σε ένα μύκητα, τον Phoma oleae , που διασπά την ελευρωπαίνη και δίνει ξανθό χρώμα και γλυκιά υπέροχη γεύση στον καρπό. Οι ελιές που έχουν προσβληθεί από το μύκητα αυτόν δεν είναι κατάλληλες για την παραγωγή ελαιολάδου . Στην αγορά, με το όνομα θρούμπες, διατίθενται ελιές αυτής της ποικιλίας που έχουν γλυκαθεί «τεχνικά» με αλάτι και στην πραγματικότητα πρόκειται για αλατσολιές ή παστωμένες ελιές. Συναντάται με τα ονόματα Θρούμπα, Ασκούδα, Θασίτικη, Λαδολιά, Ξανθολιά, Ρεθυμνιώτικη, Χοντρολιά.\nΚοθρέικη – Μανάκι (Olea europaea var. Minor rotunda ): Καλλιεργείται στην Άμφισσα, τους Δελφούς, την Ιτέα, την Αράχοβα, τη Λαμία, την Κυνουρία, την Ερμιόνη και τον Πόρο. Δέντρο αρκετά ανθεκτικό στο κρύο και στους ισχυρούς ανέμους. Ο καρπός του είναι σφαιρικός ή ωοειδής και δίνει εξαιρετικό ελαιόλαδο, αλλά γίνεται και πολύ νόστιμη και αρωματική επιτραπέζια μαύρη ελιά. Συναντάται και με τα ονόματα Μανάκι, Κορινθιακή, Γλυκομανάκι, Γλυκομανακολιά. .\nΚορωνέικη ( Olea europaea var . Mastoides ): Καλλιεργείται στην Πελοπόννησο, την Κρήτη και τα Ιόνια νησιά και είναι γνωστή με τα ονόματα Ψιλολιά, Λανολιά, Λαδολιά. Η ποικιλία αυτή είναι εξαιρετική για την παραγωγή ελαιολάδου. Ωστόσο, στην Κρήτη φτιάχνουν επιτραπέζιες μαύρες ψιλολιές που είναι παρά τη φτωχή σάρκα τους εξαιρετικές σε γεύση και άρωμα.\nGordal : Ισπανική μεγαλόκαρπη ποικιλία που κατάγεται από τη Σεβίλλη και καλλιεργείται και στην Αμερική, τη Βόρεια Αφρική και την Ελλάδα. Δίνει εξαιρετικής ποιότητας επιτραπέζια ελιά άρμης πράσινη και μαύρη.\nAscolana : Ιταλική ποικιλία που καλλιεργείται στην Αμερική, το Ισραήλ και ελάχιστα στην Ελλάδα. Δίνει πράσινες ελιές άρμης.\nPicholine : Γαλλική ποικιλία που θεωρείται η καλύτερη για την παραγωγή πράσινης επιτραπέζιας ελιάς.


Συνεχίζουν στον Εργοτέλη οι Κουμάκης, Μανιαδής – Infobasket\nΣυνεχίζουν στον Εργοτέλη οι Κουμάκης, Μανιαδής\n12/09/2021 infobasket Γ' εθνική, ΕΡΓΟΤΕΛΗΣ, ΚΟΥΜΑΚΗΣ ΜΕΝΕΛΑΟΣ, ΜΑΝΙΑΔΗΣ ΑΓΓΕΛΟΣ\nΔύο ακόμη παίκτες από το ρόστερ της περασμένης περιόδου θα συνεχίσουν να φοράνε τη φανέλα του Εργοτέλη. Οι «κιτρινόμαυροι» ανακοίνωσαν την παραμονή στην ομάδα των Μενέλαου Κουμάκη και Άγγελου Μανιαδή.\n«Οι Μενέλαος Κουμάκης και Άγγελος Μανιαδής θα να αγωνίζονται με τη φανέλα του ΕΡΓΟΤΕΛΗ και τη νέα χρονιά. Οι δυο αθλητές είχαν συνάντηση με τους επικεφαλής του τμήματος και συμφώνησαν την παραμονή τους στην ομάδα.\nΟ Άγγελος Μανιαδής είναι 21 ετών και αγωνίζεται ως γκαρντ και είναι αθλητής γέννημα θρέμμα του ΕΡΓΟΤΕΛΗ καθώς προέρχεται από την Ακαδημία του Συλλόγου. Ο Μενέλαος Κουμάκης είναι 26 ετών, παίζει φόργουορντ και θα συνεχίσει στον ΕΡΓΟΤΕΛΗ για 4η χρονιά».\n← Κύπελλο Ελλάδας: Νέα νίκη πρόκριση για τον Αμύντα\nΑνανέωσαν οι Εσέρπογλου και Πεϊμανίδης με τη Μελίκη →


Σκότωσε τη φίλη του και το γιο της επειδή... τον εμπόδιζαν να δει τηλεόραση!\nΤελευταία ενημέρωση: 2018-10-24, 18:56:15\nΜία απίστευτη οικογενειακή τραγωδία εκτυλίχθηκε στη Φλόριντα των Ηνωμένων Πολιτειών όταν ένας άντρας σκότωσε τη σύντροφό του και το γιο της, επειδή δεν τον άφηναν να παρακολουθήσει έναν ποδοσφαιρικό αγώνα.\nΣύμφωνα με όσα κατέθεσε ο 42χρονος ο οποίος συνελήφθη, όλα ξεκίνησαν όταν άλλαξε κανάλι στην τηλεόραση για να παρακολουθήσει έναν ποδοσφαιρικό αγώνα. Αμέσως ξεκίνησε μια έντονη λογομαχία με τη φίλη του, με την οποία συζούσαν τον τελευταίο χρόνο. Στη συνέχεια, όπως είπε πήγε στην κρεβατοκάμαρα και άρχισε να μαζεύει τα πράγματά του για να φύγει από το σπίτι.\nΩστόσο, η φίλη του τον ακολούθησε και συνέχισε να λογομαχεί μαζί του. Ο 10χρονος γιος της τον κατηγόρησε τότε ότι χτύπησε την μητέρα του. Τότε, σύμφωνα με τη New York Post, ο άνδρας άρπαξε το περίστροφό του και άρχισε να πυροβολεί την φίλη του, ενώ στη συνέχεια σκότωσε και το αγόρι που επέστρεψε στο δωμάτιο όταν άκουσε πυροβολισμούς.\nΟι ερευνητές βρήκαν επίσης αίμα και ίχνη που δείχνουν ότι έπεσαν πυροβολισμοί και στο παιδικό δωμάτιο. Ο 42χρονος συνελήφθη το βράδυ της Κυριακής και αντιμετωπίζει βαριές κατηγορίες για το φόνο της συντρόφου του και του γιού της.


Η αύξηση των μισθών στη Γαλλία την καθιστά ελκυστική για γερμανούς άνεργους | Ευρώπη | DW | 06.03.2006\nΗ αύξηση των μισθών στη Γαλλία την καθιστά ελκυστική για γερμανούς άνεργους\nΟι σχέσεις της Γαλλίας με τη Γερμανία χαρακτηρίζονται υποδειγματικές.\nΟι δύο χώρες μετά τον δεύτερο παγκόσμιο πόλεμο ανέπτυξαν τις σχέσεις τους σε όλα τα επίπεδα της πολιτικής, οικονομικής και κοινωνικής ζωής. Το ευρωπαϊκό πλαίσιο διαδραμάτισε καθοριστικό ρόλο στην εξέλιξη αυτή. Στις περιοχές της γελλογερμανικής μεθορίου μάλιστα τα σύνορα δεν έχουν πλέον καμία σημασία.\nΚάθε πρωί το μποτιλιάρισμα στις δύο μεγάλες γέφυρες του Ρήνου στην Καρλσρούη υπενθυμίζει και στον πιο δύσπιστο ότι οι εποχές της εχθρότητας Γάλλων και Γερμανών ανήκουν στο παρελθόν. Περίπου 28 χιλιάδες Γάλλοι που διαμένουν στις πόλεις και τα χωριά της Αλσατίας εργάζονται σε περιοχές της Γερμανίας. Στη νότια Γερμανία οι μισθοί είναι- ή μάλλον ήταν μέχρι πρόσφατα- υψηλότεροι από ότι στη Γαλλία.\nΣτο μεταξύ σημειώνονται σημαντικές αλλαγές στα μισθολόγια των δύο χωρών, θα πει στη πρόγραμμά μας η Σίλβια Μίλερ Βολφ, σύμβουλος στην Γερμανική Υπηρεσία Εργασίας: «Οι γερμανικοί μισθοί σημειώνουν πτώση. Αντίθετα ο βασικός μισθός στη Γαλλία αυξάνεται και στο μεταξύ είναι υψηλότερος από ότι σε πολλές γερμανικές επιχειρήσεις. Έτσι τα το τελευταίο διάστημα η Γαλλία έχει αποκτήσει ενδιαφέρον για τους γερμανούς εργαζόμενους και κυρίως για τους ανέργους. Οι μισθοί στη Γαλλία δεν είναι πλέον χαμηλοί».\nΣτα σεμινάρια που διοργανώνει στην Καρλσρούη η Σίλβια Μίλερ Βολφ έρχονται δεκάδες άνεργοι διαφόρων ειδικοτήτων. Την περασμένη εβδομάδα επισκέφτηκαν το σεμινάριο της 300 απόφοιτοι γυμνασίου, οι οποίοι βρίσκονται στη διαδικασία επαγγελματικού προσανατολισμού. Οι περισσότεροι δεν γνωρίζουν πολλά πράγματα για τη γειτονική τους χώρα, ενώ κάποιοι τη θεωρούν προπύργιο της γραφειοκρατίας. Η κυρία Μίλερ Βολφ τους εξηγεί ότι στην Γαλλία δεν χρειάζονται ούτε άδεια εργασίας ούτε άδεια διαμονής. Η Κατρίν Πίκις, μια γερμανίδα που εργάστηκε κάποια χρόνια εκεί τους μεταφέρει τις εμπειρίες της: «Είναι αρκετά ευέλικτη και διατεθειμένη να εργαστώ και σήμερα σε ξένες χώρες. Βέβαια προτιμώ τη Γερμανία. Θα ήθελα να πηγαίνω συχνότερα διακοπές στη Γαλλία. Θαυμάζω το γαλλικό πολιτισμό και διατηρώ καλές σχέσεις με γάλλους πρώην συναδέλφους μου. Προς το παρόν είμαι ευχαριστημένη από τη δουλειά μου και δεν θα ήθελα να την αφήσω.\nΗ Κατρίν Πίκις προσθέτει ότι έπαιξε σημαντικό ρόλο η γαλλική της εμπειρία για να βρει μια καλή δουλειά στη Γερμανία. Ο εργασιακός πολιτισμός και η νοοτροπία των Γάλλων δεν μπορούν να συγκριθούν με την κατάσταση που επικρατεί στις γερμανικές επιχειρήσεις, εκτιμά η Σίλβια Μούλερ Βολφ και διευκρινίζει στους αποφοίτους.\nΑυτές οι διαπολιτισμικές παρεξηγήσεις δεν είναι σπάνιες. Πολλοί Γερμανοί δεν καταφέρνουν να εξοικειωθούν με τη γαλλική εργασιακή νοοτροπία και την ιεραρχία. Τα παραδείγματα είναι πολλά, θα πει η σύμβουλος της Γερμανικής Υπηρεσίας Εργασίας. Με τον καιρό όμως και με την κατάλληλη πρετοιμασία δημιουργείται μια γενιά ανθρώπων που έχει την ικανότητα να εργασθεί σε όλες τις χώρες της Ευρώπης, καταλήγει η Σίλβια Μίλερ Βολφ.


O Ντέιβιντ Μόγιες και το καταστροφικό πέρασμα του Γουίλφ ΜακΓκίνες - Ο ΠΑΠΑΓΑΛΟΣ ΤΟΥ ΔΙΑΔΙΚΤΥΟΥ\nHome / ΑΘΛΗΤΙΣΜΟΣ / O Ντέιβιντ Μόγιες και το καταστροφικό πέρασμα του Γουίλφ ΜακΓκίνες\nO Ντέιβιντ Μόγιες και το καταστροφικό πέρασμα του Γουίλφ ΜακΓκίνες\nkostas13 - 09 Ιανουαρίου ΑΘΛΗΤΙΣΜΟΣ\nΗ ήττα από τη Σάντερλαντ στο Λιγκ Καπ ήταν η τρίτη συνεχόμενη της Μάντσεστερ Γιουνάιτεντ, κάτι που συμβαίνει για πρώτη φορά τα τελευταία τρία χρόνια. Η φυγή του Σερ Άλεξ Φέργκιουσον και η διαδοχή του από τον Ντέιβιντ Μόγιες, σε συνδυασμό με την κακή φετινή χρονιά, έχουν κάνει αρκετούς να φέρνουν στο νου τους την περίοδο της φυγής του θρυλικού Σερ Ματ Μπάσμπι και τη διαδοχή του από τον Γουίλφ Μακ Γκίνες, ο οποίος ήταν ο εκλεκτός του, όπως και ο Μόγιες του Φέργκιουσον! Και όπως στο τέλος γύρισε ο Μπάσμπι για να σώσει την κατάσταση, διαβλέπουν μία επιστροφή του Σερ Άλεξ!\nΤην άνοιξη του 1969, ο θρυλικός Ματ Μπάσμπι άφησε την θέση του προπονητή της Μάντσεστερ Γιουνάιτεντ, με τον Ντον Ρέβι, δημιουργό της «βρόμικης Λιντς» και τον Τζοκ Στάιν, πρώην άσο της Σέλτικ και εκείνη την περίοδο προπονητή της, να θεωρούνται από τον Τύπο ως οι επικρατέστερες λύσεις. Ο Μπάσμπι, έχοντας σηκώσει την Ευρωπαϊκή Κούπα λίγο νωρίτερα, είχε θέσει ψηλά τον πήχη.\nΗ τελική επιλογή του Γουίλφ ΜακΓκίνες αιφνιδίασε περισσότερο από όλους τον ίδιο, που τότε ήταν προπονητής στη δεύτερη ομάδα των «Διαβόλων». Όπως τονίζει η Telegraph, άκουσε ένα ψίθυρο ότι θα επιλέξουν εκείνον και ενημέρωσε έναν φίλο του να το παίξει στο στοίχημα. Ήταν ο μοναδικός που στο τέλος βγήκε κερδισμένος από την επιλογή του! Οι φήμες τονίζουν ότι ήταν αρκετά έξυπνος για να γνωρίζει ότι δεν θα μακροημερεύσει και πρότεινε στο φίλο του να στοιχηματίσει ότι θα απολυθεί εντός 18 μηνών!\nΟ Μπάσμπι δεν μπήκε καν στον κόπο να τον ρωτήσει. Απλά τον επέλεξε. Κανείς δεν ζήτησε την άποψή του. Ξαφνικά, είπαν στον 31χρονο τότε άπειρο προπονητή ότι το επόμενο πρωί πρέπει να δηλώσει παρών στην προπόνηση. Ο Μπάσμπι, ο οποίος όταν αποσύρθηκε ήταν 12 χρόνια νεότερος από τον Φέργκιουσον, είχε σκοπό να συνεχίσει για ένα διάστημα την αλληλεπίδραση με τη διοίκηση, τις συνεντεύξεις Τύπου και την εμπλοκή του με τα οργανωτικά θέματα, δίνοντας χρόνο στον ΜακΓκίνες να μπει στο κλίμα. Το σχέδιο απέτυχε. Πολύ σύντομα, ο Άγγλος έχασε τα αποδυτήρια, αφού δεν κατάφερε να κερδίσει τους συνομηλίκους, αλλά υψηλού προφίλ, ποδοσφαιριστές του. Οι σκέψεις του για πινακάκι τακτικής και βαθυστόχαστες αναλύσεις ήταν τελείως διαφορετικές από τις απλές οδηγίες του Μπάσμπι.\nΝτρόπιασε τον Μπόμπι Τσάρλτον μπροστά τους υπόλοιπους, έθεσε στο περιθώριο τον Τζίμι Μέρφι, ενώ πέταξε τα χαρτιά στο πρόσωπο του βοηθού Γουίλι Μόργκαν μετά από μια χαμένα παρτίδα στο πόκερ! Μόνο και μόνο το ότι έπαιζε πόκερ στο πίσω μέρος του λεωφορείου ήταν αρκετό για να δημιουργήσει τη λάθος εντύπωση στους παίκτες! Όσον αφορά τις μεταγραφές, κανένας από τους παίκτες που ζήτησε δεν αποκτήθηκε.\nΑντίθετα, ο Μπάσμπι του έφερε τον δικό του εκλεκτό! Παρότι ήταν ξεκάθαρο πως η επιλογή του δεν ήταν η πλέον ενδεδειγμένη, έμεινε για 18 μήνες στη θέση του. Την πρώτη του χρονιά οδήγησε τη Γιουνάιτεντ στην όγδοη θέση και στον ημιτελικό του Κυπέλλου. Εκεί συνάντησε τη Λιντς και στο δεύτερο αγώνα αποφάσισε να κλειδώσει τους παίκτες στο ξενοδοχείο για να ξεκουραστούν. Ο Τζορτζ Μπεστ εκμεταλλεύτηκε την ευκαιρία για να γίνει λιώμα και να περάσει το απόγευμά του με μια αιθέρια ύπαρξη.\nΟ ΜακΓκίνες στους έπιασε στα πράσα, πανικοβλήθηκε και ζήτησε τη βοήθεια του Μπάσμπι. Εκείνος υποσχέθηκε ότι θα τακτοποιήσει το ζήτημα. Η μόνη… τακτοποίηση που έγινε ήταν ο Τζόρτζι να είναι σκιά του εαυτού του στον αγώνα, με τις κατηγορίες να πέφτουν στον προπονητή του για έλλειψη πειθαρχίας! Όλοι στράφηκαν εναντίον του. Έπειτα από έξι μήνες, μετά την ήττα στο Λιγκ Καπ από την Άστον Βίλα, που τότε έπαιζε στην τρίτη κατηγορία, η απόλυσή του ήταν γεγονός, με τον Ματ Μπασμπι να επιστρέφει. Ο ΜακΓκίνες ανέλαβε την παλιά του δουλειά, αλλά άντεξε μόλις δύο βδομάδες, ενώ είχε επηρεαστεί τόσο πολύ ψυχολογικά που έχασε τα μαλλιά του!\nΌπως τονίζει η Telegraph, οι διαφορές στις δύο περιπτώσεις είναι πολλές, παρά το σχετικό χαμό που έχει γίνει στα Social Media. Ο Μόγιες δεν έχει ανάλογες σχέσεις με τους ποδοσφαιριστές του, ούτε έχει άλλους να του κάνουν τις μεταγραφές και να αποφασίζουν για αυτόν στα σημαντικά ζητήματα. Ο Φελαϊνί, ο οποίος ήρθε το καλοκαίρι, παρότι ήταν και στόχος του «Φέργκι», αποτελούσε παίκτη του Μόγιες στην Έβερτον. Και φυσικά δεν συγκρούεται με τους παίκτες, ούτε παίζει χαρτιά στο πούλμαν!\nΑκόμα και στον Γουίλφ, του οποίου ο γιος αυτή τη στιγμή είναι στα τμήματα υποδομής της Γιουνάιτεντ, δόθηκε χρόνος. Όλα δείχνουν ότι θα δοθεί και στον Μόγιες, μαζί με το απαραίτητο χρήμα για μεταγραφές. Είναι στο χέρι του να κάνει όλο και περισσότερους να παραδεχθούν ότι η σύγκρισή του με τον ΜακΓκίνες τον αδικεί…


Aridaia News: 5 υγιεινά τρόφιμα που οι διατροφολόγοι συστήνουν να κόψεις\n5 υγιεινά τρόφιμα που οι διατροφολόγοι συστήνουν να κόψεις\nΕίναι τελικά κάποιες από τις εναλλακτικές τροφές....«ένοχες»;\nΗ ανάγκη μας να χάσουμε βάρος, χωρίς να στερηθούμε αγαπημένες μας γεύσεις οδηγεί πολλές σε λάθος επιλογές, σύμφωνα με τους διατροφολόγους.\nΚάποιες τροφές που χαρακτηρίζονται ως υγιεινές τελικά μπορούν να οδηγήσουν περισσότερο στην αύξηση βάρους παρά στην απώλειά του. Αρθρο της Daily Mal φιλοξενεί τις απόψεις τριών διατροφολόγων (Rob Hobson, Rhiannon Lambert, Lily Soutter) που δίνουν την δική τους οπτική για τροφές που δεν ενοχοποιούνται για τις θερμίδες που προσφέρουν και θεωρούνται από τους περισσότερους ως αθώες. Ποιες είναι όμως αυτές και γιατί οι διατροφολόγοι υποστηρίζουν ότι δεν πρέπει να αγοράζονται το 2017; Είναι τελικά κάποιες από τις εναλλακτικές τροφές....«ένοχες»;\n1) Ποπ κορν: Σύμφωνα με τους διατροφολόγους, τον τελευταίο χρόνο παρατηρήθηκε μια άνοδος των pop corn snacks. Θεωρήθηκαν ως μια υγιεινότερη επιλογή σε σύγκριση με τα πατατάκια. Ωστοσο, ο διατροφολόγος Rob Hobson προειδοποιεί ότι τελικά και τα pop corn δεν είναι αθώα. Ακόμα και τα θεωρούμενα ως πιο υγιεινά ποπ κορν (που έχουν αλάτι) μπορούν να περιέχουν 450 θερμίδες (ένα σακουλάκι 70 γραμμαρίων).\n2) Φυσικά γλυκαντικά: Μπορεί η ζάχαρη να έχει ενοχοποιηθεί, ωστόσο τα φυσικά γλυκαντικά, σύμφωνα με τους διατροφολόγους μπορεί να αυξήσουν σε μακροπρόθεσμο διάστημα τα επίπεδα σακχάρου στο αίμα, επηρεάζοντας τον μεταβολισμό μας. Τροφές με φυσικά γλυκαντικά δεν πρέπει να είναι απενεργοποιημένες, προσφέρουν εξίσου αρκετές θερμίδες.\n3) Μπάρες πρωτεΐνης: Eίναι ένα σνακ που μπορεί επιλέγουν ειδικά αν αθλούνται. Ωστόσο, οι διατροφόλογοι σύμφωνα με την Daily Mail δεν το θεωρούν και τόσο αθώο. Τα συστατικά του μπορεί να οδηγήσουν στην αύξηση βάρους μακροπρόθεσμα. Oι μπάρες αυτές μπορεί να περιέχουν ζάχαρη και υδρογονωμένα λιπαρά (τρανς λιπαρά οξέα), τουτέστιν... θερμίδες. Οι διατροφολόγοι προτείνουν να φτιάξετε τις δικές σας μπάρες δημητριακών: με βρώμη, ξηρούς καρπούς και φρούτα.\n4) Frozen yoghurt: Μπορεί να είναι πλέον ένα υποκατάστατο του παγωτού ωστόσο τελικά φαίνεται ότι και αυτό έχει το δικό του θερμιδικό φορτίο που μπορεί να επιβαρύνει την σιλουέτα μας. Οι διατροφολόγοι υποστηρίζουν ότι τα frozen yogurt μπορεί να έχει θερμίδες αντίστοιχες με ενός παγωτού. Τα toppings τις περισσότερες φορές είναι τόσο επιβαρυντικά που μπορούν να οδηγήσουν στην αύξηση βάρους σε μεγάλο βαθμό.\n5) Προϊόντα χωρίς γλουτένη: Ολοένα περισσότεροι τα εντάσσουν στο καθημερινό τους διατροφικό πρόγραμμα, ωστόσο τελικά σε βάθος χρόνου μπορούν να οδηγήσουν στην αύξηση βάρους. Τα junk gluten free προιόντα, δεν παύουν να είναι... junk.\nΆΞΙΟΣ! Χειροτονήθηκε Διάκονος ο Ιωάννης Σαρακινλής μέσα σε κλίμα συγκίνησης\nΔείτε το πλούσιο φωτορεπορτάζ του Aridaia News Διάκονος χειροτονήθηκε ο Ιωάννης Σαρακινλής την Κυριακή 22 Ιανουαρίου 2017 στον Ιερό Ν...\nΔείτε τα αποτελέσματα και τους σκόρερς των αγώνων της ΕΠΣ Πέλλας της Κυριακής 22 Ιανουαρίου 2017: Τα αποτελέσματα και οι σκόρερς των αγώνων ΕΠΣ Πέλλας του Σαββάτου\nΔείτε τα αποτελέσματα και τους σκόρερς των αγώνων της ΕΠΣ Πέλλας του Σαββάτου 21 Ιανουαρίου 2017: Πλούσιο ΦΩΤΟΡΕΠΟΡΤΑΖ από τον ετήσιο χορό του ΕΠΑ.Λ. Αριδαίας\nΔείτε το πλούσιο φωτορεπορτάζ του Aridaia News από τον ετήσιο χορό του ΕΠΑ.Λ. Αριδαίας (κλικ στις εικόνες για μεγέθυνση): Ζητούνται αιμοπετάλια για 7χρονο στο Ιπποκράτειο! Έκκληση για βοήθεια!\nΠαρακαλούνται όσοι μπορούν να βοηθήσουν και να προσφέρουν αιμοπετάλια για το αγοράκι Ένα παιδιάκι 7 ετών, ο ΒΑΣΜΑΤΖΗΣ ΕΥΑΓΓΕΛΟΣ του Μ...


ΑΝΤΙΕΘΝΙΚΙΣΤΙΚΗ ΚΙΝΗΣΗ: Ιάκωβος Φαλμεράυερ: “Φυλετικό κράμα Σλάβων και Αρβανιτόβλαχων οι σημερινοί Έλληνες”\nΙάκωβος Φαλμεράυερ: “Φυλετικό κράμα Σλάβων και Αρβανιτόβλαχων οι σημερινοί Έλληνες”\nΤO πολύκροτο έργο του διάσημου Γερμανού ιστορικού Ιάκωβου Φίλιππου Φαλμεράϋερ (Jakob Philip Fallmerayer 1790-1861) "Περί της καταγωγής των σημερινών Ελλήνων" που τυπώθηκε στην Γερμανία το 1835, και προ ετών κυκλοφόρησε δειλά στην Ελλάδα έπειτα από 150 ολόκληρα χρόνια, δεν εμφανίσθηκε ποτέ στις προθήκες των ελληνικών βιβλιοπωλείων.\nAιτία η ενοχλητική για το κατεστημένο αλλά πλήρως τεκμηριωμένη επιστημονικά άποψη του Φαλμεράϋερ πως οι σημερινοί κάτοικοι της Ελλάδος δεν έχουν καμία σχέση με τους αρχαίους. Ωστόσο το σημαντικό αυτό έργο έγινε ιδιαίτερα γνωστό στο εξωτερικό όταν παρουσιάσθηκε στην Βαυαρική Ακαδημία Επιστημών.\nΟ Φαλμεράϋερ κατέδειξε πως το πάλαι ποτέ ένδοξο αρχαίο ελληνικό έθνος εκμηδενίσθηκε οριστικά το 589 μΧ στα χρόνια του Ρωμαίου αυτοκράτορα Μαυρικίου(582-602), λόγω της γενικευμένης επιδρομής των Αβαροσλάβων που κατέκλυσαν την Βαλκανική, όπως μαρτυρεί ο Σύριος ιστορικός του 7ου μΧ αι., Ευάγριος ο Σχολαστικός.\nΤο τελειωτικό χτύπημα που εξολόθρευσε τον ελληνικό πληθυσμό ήλθε το 746 μΧμε την σαρωτική επιδημία της πανούκλας που θέρισε τους ελάχιστους εναπομείναντες Έλληνες. Το τελευταίο επιβεβαιώνεται από τον Βυζαντινό αυτοκράτορα Κων/νο Πορφυρογένητο (905-969 μΧ) που εξιστορεί στα "Θεματικά".\nΣημαντική ιστορική πηγή για τον εκσλαβισμό της Ελλάδος αποτελεί και το περίφημο χρονικό της Μονεμβασίας. Όλα τα τοπωνύμια της Πελοποννήσου ήσαν Σλαβικά μέχρι και τον 19ο αιώνα. Το 1840, λίγα χρόνια μετά την ίδρυση του νεοελληνικού κρατιδίου, μεταλλάχθηκαν σε ελληνικά.\nΟ Φαλμεράϋερ αναφερόταν στην Ελλάδα του 1835 που αποτελείτο από την Πελοπόννησο και την Στερεά Ελλάδα δηλ. την Ρούμελη και τον Μωριά. Το "αιρετικό" αυτό έργο δέχθηκε το ανάθεμα του επίσημου ελληνικού κράτους αλλά και της ποδηγετούμενης τάξης των νεοελλήνων διανοουμένων που το αποκήρυξαν με βαρύτατες ύβρεις. Στο εξωτερικό βρήκε πολλούς υποστηρικτές που δημιούργησαν Σχολή.\nΤον 6ο αι. μΧ πολυάριθμα Σλαβικά φύλα κατέκλυσαν ειρηνικά το Βυζάντιο. Οι Σλαβικοί εποικισμοί έφθασαν μέχρι την νότια Πελοπόννησο. Σμολιάνοι, Ριγχίνοι, Σαγουδάτες, Βελεζίτες, Εζερίτες και Μιλιγγοί ήσαν μερικά από τα Σλαβικά φύλλα που εγκαταστάθηκαν μόνιμα στην Βυζαντινή Ελλάδα που απώλεσε οριστικά κάθε ίχνος Ελληνικότητας. Ούτε μία απλή σταγόνα αίματος, γνησίου ελληνικού αίματος, δεν τρέχει στις φλέβες των χριστιανών κατοίκων της σημερινής Ελλάδας. Μια τρομερή καταιγίδα διασκόρπισε ως την πιο απόμακρη γωνιά της Πελοποννήσου μια νέα φυλή συγγενή προς την μεγάλη φυλή των Σλάβων. Οι Σκύθες-Σλάβοι, οι Ιλλυριοί-Αρβανίτες, οι συγγενικοί με τους Σέρβους και τους Βουλγάρους λαοί, είναι ουσιαστικά εκείνοι που τώρα ονομάζουμε Έλληνες.\nΟι Μηλιγγοί ήταν Σλαβική φυλή που εγκαταστάθηκε τον 7ο μ.Χ. αι. στη νότια Πελοπόννησο. Κυρίως στις δυτικές πλαγιές του Ταϋγέτου. Το ίδιο διάστημα οι Εζερίτες, μία συγγενική τους φυλή, εγκαταστάθηκαν στις ανατολικές περιοχές του νομού Λακωνίας, από την πεδιάδα του Έλους μέχρι το ακρωτήριο Μαλέας και κάποιοι από αυτούς στην Αχαΐα στην περιοχή που σήμερα αποκαλείται Νεζερά.\nΌπως οι περισσότεροι Σλάβοι ζούσαν ως κτηνοτρόφοι και γεωργοί. Σύμφωνα με τον Κωνσταντίνο Ζ΄ Πορφυρογέννητο, ζούσαν άτακτα και απείθαρχα, και δημιουργούσαν προβλήματα στους ντόπιους με τις αρπαγές και τους εμπρησμούς που έκαναν. Εξεγέρθηκαν αρκετές φορές κατά των Βυζαντινών. Το 842 στάλθηκε από τοΜιχαήλ Γ΄ στην περιοχή ο Θεοφύλακτος Βρυέννιος για να υποτάξει τους εξεγερμένους του θέματος Πελοποννήσου, ανάμεσα στους οποίους ήταν και οι Μηλιγγοί και οι Εζερίτες, οι οποίοι υποτάχθηκαν και αναγκάστηκαν να πληρώνουν ετήσιο φόρο 60και 300 χρυσά νομίσματα αντίστοιχα.\nΗ τελευταία τους εξέγερση, στα χρόνια του Ρωμανού Α΄ Λακαπηνού είχε δυσμενή κατάληξη. Το 921 ο στρατηγός Κρινίτης Αροτράς διατάχθηκε να τους υποτάξει. Η εκστρατεία διήρκησε από την άνοιξη μέχρι το Νοέμβριο του ιδίου έτους. Οι Μηλιγγοί νικήθηκαν και υποχρεώθηκαν να πληρώνουν ετήσιο φόρο στην αυτοκρατορία540 χρυσά νομίσματα, ποσό που αργότερα ελαττώθηκε. Ήσαν ειδωλολάτρες και ο εκχριστιανισμός τους άρχισε τον 10ο μ.Χ. αιώνα με τη συμμετοχή φανατικών ιεραποστόλων, όπως του «Νίκωνος του Μετανοείτε».\nΟι Μηλιγγοί αντιστάθηκαν σθεναρά στην κατάκτηση της Λακωνίας από τους Φράγγους λίγο μετά την Δ΄ Σταυροφορία (1204). Το περίφημο Κάστρο του Μυστρά στον Ταΰγετο κατασκευάσθηκε το 1249 από τον Φράγγο ηγεμόνα της Αχαΐας Γουλιέλμο Β΄ Βιλλεαρδουϊνο με σκοπό την υποταγή των Μηλιγγών.\nΟι Αβαροι ένας Ευρασιατικός λαός Τουρανικής καταγωγής, συγγενικός με Βούλγαρους, Ούνους και Τούρκους, εισέβαλαν στα Ρωμαϊκά Βαλκάνια τον 6ο αι. μΧσυνοδευόμενοι από πολυάριθμα στίφη Σλάβων που υπήρξαν υποτελείς τους. Κητίδα των Αβάρων θεωρείται η σημερινή δυτική Κίνα. Στις ιστορικές πηγές οι Αβαροι και οι Ινδοευρωπαϊκής καταγωγής Σλάβοι είχαν επισημανθεί από τον 4ο αι. μΧ. Η καθολική εγκατάσταση των Σλάβων στην Πελοπόννησο σηματοδότησε την οριστική εξαφάνιση του αρχαίου ελληνικού έθνους από το ιστορικό προσκήνιο.\nΤο 532 μΧ οι Σλάβοι υποτάσσονται αρχικά στους Κοτριγούρους, ένα λαό Ουνοβουλγαρικό και αρχίζουν επιδρομές στην Βαλκανική. Ο αυτοκράτοραςΙουστινιανός πέτυχε με διπλωματικές μεθόδους να αναστείλει για λίγο μία γενικευμένη εισβολή. Ωστόσο το 540 μΧ μία νέα μαζική κάθοδος τους έφερε μέχρι τον ισθμό της Κορίνθου. Το 558 μΧ σε συμμαχία με τον ηγεμόνα των Κοτρογούρων Zabergaαπείλησαν την ίδια την Κωνσταντινούπολη όπου αποκρούσθηκαν από τον στρατηγό Βελισάριο.\nΤο 578 υποτάσσονται στους Αβαρους και αρχίζουν μεθοδευμένες εισβολές στα Ρωμαϊκά εδάφη κατακτώντας πολλές πόλεις της Θράκης και Ιλυρρίας. Τέλος το 600 μΧοι Σλάβοι εγκαταλείπονται αβοήθητοι στις νέες τους εστίες από τον Χάνο των Αβάρων κατορθώνουν ωστόσο να επιβιώσουν και να επιβάλλουν την υποτυπώδη κουλτούρα τους εντός του Βυζαντίου. Ακολούθησαν νέα κύματα, ειρηνικών αυτή την φορά Σλαβικών εποικίσεων σε Ελλάδα και Πελοπόννησο που συνεχίσθηκαν μέχρι και το έτος 746 μΧοπότε διεκόπησαν οριστικά λόγω του φοβερού λοιμού εκείνης της χρονιάς.\nΜάλιστα, το χρονικό της Μονεμβασίας είναι πολύτιμη ιστορική πηγή που γράφηκε από ανώνυμο ιστοριογράφο στα τέλη του 10ου αι. Βασίζεται σε ιστορικές πηγές προηγουμένων αιώνων κυρίως στην ιστορία του Ευάγριου Σχολαστικού, τουΜένανδρου και στα Θαύμάτα του Αγίου Δημητρίου (6ος αι. μΧ). Εξιστορεί με παραστατικό τρόπο την μαζική Αβαροσλαβική εποίκηση του Ελληνικού χώρου, κυρίως της Πελοποννήσου, κατά τον 6ο μΧ αι. καθώς και τα μετέπειτα γεγονότα κυριαρχίας του Σλαβικού έθνους στα Βυζαντινά εδάφη της Πελοποννήσου επί 218 χρόνια. Ο Ευάγριος Σχολαστικός (536- 594) ήταν εκκλησιαστικός ιστορικός Συριακής καταγωγής. Η ιστορία που συνέγραψε αφορά την περίοδο 431- 594. Η μεθοδική εξέταση των πηγών που χρησιμοποιεί και η παράθεση εγγράφων από τα αρχεία του πατριαρχείου Αντιοχείας καθιστούν το έργο του πολύτιμη ιστορική πηγή για τον 6ο αι. μΧ.\nΤο σπάνιο Χρονικό ανακαλύφθηκε σε μορφή χειρογράφου στην Γεωργιανή Μονή Ιβήρων του Αγίου Όρους και πρωτοδημοσιεύθηκε το 1909 από τον καθηγητή Βυζαντινολογίας Σπυρίδωνα Λάμπρου (1851–1919) με τίτλο “Ιβηριτικό απόγραφο του Χρονικού της Μονεμβασίας”. Ο Σπυρίδων Λάμπρου διετέλεσε αργότερα πρωθυπουργός της Ελλάδος στην 6μηνη περίοδο Σεπτέμβριος 1916 - Απρίλιος 1917. Προηγήθηκε η ανακάλυψη δύο ακόμα αντιγράφων (απόγραφα) του χρονικού που βρέθηκαν το πρώτο στην Μονή Κουτλουμουσίου του Αγίου όρους από τον ίδιο καθηγητή και δημοσιεύθηκε με τίτλο “Τον καιρό όπου οίκισεν η Μονεμβασία και πως", το δεύτερο στην Βασιλική βιβλςιοθήκη του Τορίνου από τον Giouseppe Pasini που το δημοσίευσε το 1749 με τίτλο “Περί κτίσεως Μονεμβασία”.\nΔημοσιεύτηκε στην ελληνοτουρκόφωνη εφημερίδα της Θράκης «Trakyan’nin Sesi»http://www.trakyaninsesi.com/ στις 9-12-2010.\nΑναρτήθηκε από Αντιεθνικιστική Κίνηση στις 5:20 μ.μ.\nUnknown 4 Μαρτίου 2017 - 4:06 π.μ.\nΑβαροι = πρόγονοι των σημερινών Αλβανών, επειδη τυγχάνει να εχω το έργο του Φαλμεραυερ για τη μαζική εισβολή των Σλάβων και Αβαρων παραθέτω παρακάτω το εξής: Σύμφωνα με τον Φαλμεραυερ αυτη η μαζική εισβολή των Σλάβων στον ελλαδικό χώρο και γενικότερα στο ιλλυρικό ξεκίνησε απο τα δυτικά, η Αλβανία, η Ήπειρος και η δυτική Πελοπόννησος ηταν οι πρώτες περιοχές που δέχθηκαν αυτη την εισβολή, βλέποντας την ιστορια στην Ελλαδα κατα το μεσαίωνα προφανώς αυτοί οι Σλάβοι ηταν οι Βούλγαροι, και οι Αβαροι αυτοί που εξαφάνισαν τα τελευταία παλαια ιλλυρικα πληθυσμιακά υπολοιματα η έστω τα αλιωσαν σε ολοκληρωτικό βαθμό εντός Αλβανίας, η Αλβανία διακατέχεται σημερα μονο απο σλαβικά τοπονυμια που εχουν εξαλβανιστει, παρ ολα αυτα, λόγω οτι ειμαι εν μέρει οπαδός της φυσικής επιλογής και της αναγκαίας εξέλιξης δεν δύναται το παλαιό στοιχείο να εξαφανίζεται πλήρως. Ουτε η προσπάθεια του Φαλμεραυερ να δικαιολογήσει την οποία ερήμωση με τις δυο πανδημίες της πανώλης τον 6ο μΧ αιώνα και την ύστερη τον 14ο αιώνα γνωστή και ως "μαύρος θάνατος" μπορει να ειναι αποδεκτή, πράγματι μεγάλος αριθμός ανθρώπων έχασαν τη ζωή τους απο την πανώλη αλλα υπήρξαν και περιστατικά ίασης! Ο Ευαγρος ο σχολαστικός πχ ηταν τέτοια περιπτωση.


Κορωνοϊός: Ποια είναι τα νέα μέτρα που εξετάζονται από την κυβέρνηση - POPAGANDA\nΜετά την αύξηση των κρουσμάτων.\nΗ επιθετική έξαρση του κορωνοϊού, οδήγησε σε ανακοίνωση τοπικού lockdown στην Καστοριά και αυξημένα μέτρα σε Γιάννενα και Περιφερειακές Ενότητες Θεσσαλονίκης, Βοιωτίας, Λάρισας και Σέρρες.\nΣήμερα θα πραγματοποιηθεί έκτακτη σύσκεψη υπό τον πρωθυπουργό, Κυριάκο Μητσοτάκη, με θέμα την έξαρση της πανδημίας. Δεν αποκλείεται μάλιστα οι ανακοινώσεις να γίνουν από τον ίδιο τον Πρωθυπουργό, εντός της ημέρας.\nΣύμφωνα με πληροφορίες της Καθημερινής, ένα από τα βασικά μέτρα που εξετάζει η κυβέρνηση είναι στις περιοχές που βρίσκονται στο «πορτοκαλί» να ισχύει απαγόρευση κυκλοφορίας από τις 12.30 το βράδυ έως τις 5 τα ξημερώματα.\nΤέλος, ένα μέτρο που έχει πέσει στο τραπέζι, αλλά αυτή τη στιγμή απέχει ακόμα από την εφαρμογή του, είναι η απαγόρευση μετακίνησης από νομό σε νομό. Αυτό ισχύει αυτή τη στιγμή μόνο στις περιοχές που υπάρχει τοπική καραντίνα όπως η Κοζάνη και από χθες η Καστοριά.


Συνάντηση Σπ.Ριζόπουλου με δήμαρχο Άρτας, για νέο αεροδρόμιο και Περιφερειακότητα | Λόγια Σταράτα\nΣυνάντηση Σπ.Ριζόπουλου με δήμαρχο Άρτας, για νέο αεροδρόμιο και Περιφερειακότητα\nΟ επικεφαλής των Οριζόντων Ηπείρου και υποψήφιος Περιφερειάρχης Ηπείρου Σπύρος Ριζόπουλος επισκέφθηκε στην Άρτα, τον δήμαρχο Αρταίων κ. Χρήστο Τσιρογιάννη. Η συζήτηση περιστράφηκε σε θέματα ανάπτυξης, συζητήθηκε η συμβολή της Περιφερειακότητας στην Άρτα και υπήρξε σύμπτωση απόψεων σε ζητήματα όπως η κατασκευή νέου περιφερειακού αεροδρομίου, η δημοκρατική διανομή των κονδυλίων και η συλλογικότητα στο σχεδιασμό και τη λήψη των αποφάσεων.\nΣπύρος Ριζόπουλος «Δήμαρχε ευχαριστώ πολύ που ανταποκριθήκατε στην πρόσκλησή μας. Ακούσαμε το σχεδιασμό σας με πάρα πολύ μεγάλο ενδιαφέρον. Χαίρομαι που συμφωνούμε στην αρχή της Περιφερειακότητας, χαίρομαι που συμφωνούμε στην αποκατάσταση της δημοκρατικής διάθεσης των κονδυλίων, χαίρομαι που συμφωνούμε ότι πρέπει να υπάρξει πνεύμα συλλογικότητας κάτι το οποίο βρίσκουμε σε όλους τους δήμους και τα επιμελητήρια. Άρα, θέλω την επόμενη μέρα από όποια θέση κι αν βρισκόμαστε να προχωρήσουμε ενωμένοι γιατί η Ήπειρος ανήκει στους Ηπειρώτες και εμείς θα είμαστε εκεί για να δουλέψουμε γι’ αυτούς. Σας παρουσίασα τους άξονες με τα μεγάλα έργα της Περιφερειακότητας, σας μίλησα για την ένωση του προορισμού της παραλίας από τον Αμβρακικό έως τα παράλια της Αλβανίας και για το πρόγραμμα Πίνδος. Συμφωνήσαμε απόλυτα στο θέμα της αξιοποίησης του κάμπου και της άρδευσης. Συμφωνήσαμε ότι σε όποια στρατηγική φάση και να βρεθεί το κομμάτι του βιοτεχνικού πάρκου 2 εμείς θα το επισπεύσουμε και δεν προλάβαμε να συζητήσουμε το πολύ σημαντικό θέμα της σύνδεσής του με την Ιονία Οδό. Χαίρομαι γιατί ο δήμαρχος ανταποκρίθηκε στο θέμα το οποίο θέσαμε για το αεροδρόμιο στη Φιλιππιάδα λέγοντας ότι «εγώ έχω έκταση και μελέτη». Άρα το σκεπτικό μας ότι χρειαζόμαστε ένα Περιφερειακό αεροδρόμιο δείχνει ότι βρίσκει ανταπόκριση. Δήμαρχε, αυτά τα ζητήματα θα τα βλέπουμε όλοι μαζί στην επιτροπή Παρακολούθησης την οποία θα θεσμοθετήσω όταν αναλάβω γιατί οι πόροι είναι συγκεκριμένοι. Αλλά από εκεί και πέρα όταν δουλεύουμε όλοι μαζί συλλογικά και ξέρουμε ο καθένας την αφετηρία του άλλου, τότε το αποτέλεσμα θα είναι καλύτερο. Επιπλέον να γνωρίζετε ότι αντιλαμβάνομαι τη θέση του Περιφερειάρχη ως πρέσβη του δήμου και των δημοτών. Η δουλειά μας δεν είναι να καπελώνουμε τους δημάρχους. Η δουλειά μας είναι να έχουμε διακριτές εξουσίες να τους στηρίζουμε και να τους αφήνουμε να κάνουν τη δουλειά τους. Τέλος, μιλήσαμε και για το ποτάμι το οποίο εγώ θέλω να αξιοποιηθεί και αρδευτικά γιατί ενώ η Ήπειρος έχει πέντε ποτάμια είναι κρίμα να μην υπάρχει ένας συνολικός σχεδιασμός, ενδεχομένως και ένας ανεξάρτητος οργανισμός άρδευσης. Γιατί έχουμε πολλούς κάμπους είναι ανεκμετάλλευτοι.»


Φερέρα: «Ένοιωθα άχρηστος» - Onsports.gr\nOnsports Team\t26 Μαρτίου 2011, 00:33\nΦερέρα: «Ένοιωθα άχρηστος»\nΟ Εμίλιο Φερέρα παραδέχτηκε σε ΜΜΕ της χώρας του ότι υποτίμησε την Football League, ενώ τόνισε ότι ένοιωθε άχρηστος στον Πανθρακικό και γι’ αυτό έφυγε.\nΟ Βέλγος τεχνικός με δηλώσεις του στην εφημερίδα De Persgroep υπογράμμισε ότι αρχικά υποτίμησε την Football League, ενώ ψάχνει πλέον τον επόμενο σταθμό της καριέρας του: «Οι άνθρωποι της διοίκησης μου ανέθεσαν το σχεδιασμό της επόμενης περιόδου. Ένοιωα όμως άχρηστος και γι΄αυτό αποχώρησα.\nΗ αλήθεια είναι ότι υποτίμησα τη δεύτερη εθνική, που είναι μια κατηγορία με ιδιαιτερότητες. Τώρα πλέον ψάχνω την επόμενη ομάδα», τόνισε χαρακτηριστικά ο οποίος ξεκαθάρισε ότι η Σαρλερουά δεν είναι μια από τις επιλογές του.


QOSHE - Η βουλιμική διαταραχή του Erdogan Bey - Νικοσ Γεωργιαδησ\nΌποιος εξακολουθεί να συμπεραίνει πως ο Ταγίπ Ερντογάν μπλοφάρει δεν έχει ακόμη αντιληφθεί πως στη σύγχρονη ιστορία του τουρκικού κράτους η ηγεσία της γειτονικής χώρας δεν κατέφυγε ποτέ στην μπλόφα.\nΗ Τουρκία υπό οποιαδήποτε εκδοχή πολιτικής ηγεσίας, κοσμική ή ισλαμιστική, φιλοευρωπαϊκή ή φιλο-ασιατική, φιλονατοϊκή ή φιλορωσική, υλοποιεί δόγματα εξωτερικής πολιτικής που οι υπηρεσίες του κράτους έχουν επεξεργαστεί εδώ και καιρό.\nΗ υπογραφή μνημονίου κατανόησης ή συμφωνίας μεταξύ της Τουρκίας και της μισής Λιβύης καταδεικνύει με ξεκάθαρο τρόπο το πώς μεθοδεύει η Άγκυρα την αλλαγή του μεταπολεμικού status quo στο Αιγαίο αλλά και τη διαμόρφωση των ζωνών επιρροής της Τουρκίας στην Κεντρική και Ανατολική Μεσόγειο. Πρόκειται για μία συνολική στρατηγική που διαμορφώνει η Άγκυρα στη βάση της αντίληψης του καθεστώτος Ταγίπ Ερντογάν για τη θέση της Τουρκίας στον σύγχρονο κόσμο. Η απόκτηση - κατασκευή αεροπλανοφόρων, η κατασκευή ενός γιγαντιαίου στόλου επιθετικών drones, η ραγδαία αύξηση πυρός των ναυτικών δυνάμεων, η προσπάθεια κατασκευής ή απόκτησης επιθετικών πυραυλικών συστημάτων, όλα αυτά εντάσσονται σε μία λογική.\nΗ λογική αυτή την οποία καλλιεργεί ο ίδιος ο Ερντογάν αποσκοπεί στη στρατιωτική μόνιμη παρουσία της Τουρκίας στην Ερυθρά Θάλασσα και τον Περσικό Κόλπο καθώς και στην Κεντρική και Ανατολική Μεσόγειο μέσω Λιβύης. Ήδη η Τουρκία διαθέτει μόνιμες στρατιωτικές εγκαταστάσεις σε λιβυκό έδαφος. Επιδιώκει την κατασκευή δύο ναυτικών βάσεων στην Ερυθρά Θάλασσα (Σομαλία και Σουδάν) ενώ ήδη διαθέτει στρατιωτική βάση στο Κατάρ (η οποία επεκτείνεται). Η συμφωνία της Τουρκίας με το καθεστώς της Τρίπολης της Λιβύης (η χώρα αυτή βρίσκεται σε εμφύλιο πόλεμο) για την οριοθέτηση των ΑΟΖ των δύο χωρών αποσκοπεί στην ευρύτερη ανατροπή δεδομένων στην περιοχή και όχι μόνον στην αμφισβήτηση κυριαρχικών δικαιωμάτων της Ελλάδας. Είναι δηλαδή μέρος ενός ευρύτερου σχεδιασμού και όχι μία πρωτοβουλία τοπικής εμβέλειας.\nΟ τρόπος με τον οποίο ενεργεί και θα ενεργεί η Τουρκία στο ορατό μέλλον........


Συνάντηση Δημάρχου Αιγιαλείας με τον Εμπορικό Σύλλογο – Ποιες προτάσεις και…\nΣυνεδρίαση Διαχειριστικής Επιτροπής – Ειδική συνεδρίαση και τακτική συνεδρίαση Δημοτικού…\nΑρχική Γεγονότα Κοινωνικά Οικογενειακός ιατρός μας… τελείωσε πριν καν αρχίσει!!!\nΟ Οικογενειακός ιατρός μας… τελείωσε πριν καν αρχίσει, καθώς υπήρξε απροθυμία ένταξης στο σύστημα από τους ιατρούς. Μη υποχρεωτική καθίσταται τελικά η εγγραφή των πολιτών σε οικογενειακό γιατρό. Την είδηση αυτή έκανε γνωστή την Παρασκευή 7/12, από την Κομοτηνή όπου βρέθηκε ο διοικητής της 4ης Υγειονομικής Περιφέρειας Μακεδονίας και Θράκης Ευστράτιος Πλωμαρίτης, ερωτώμενος σχετικά από την συντάκτρια της εφημερίδας “Χρόνος”.\nΟι Οικογενειακοί ιατροί\nΟικογενειακοί γιατροί είναι οι γενικοί γιατροί ή παθολόγοι ή παιδίατροι για τον παιδικό πληθυσμό που ανήκουν στις Τοπικές Μονάδες Υγείας και στα Κέντρα Υγείας. Επίσης οικογενειακοί γιατροί είναι όσοι ελεύθεροι επαγγελματίες, γενικοί γιατροί ή παθολόγοι ή παιδίατροι για τον παιδικό πληθυσμό, έχουν σύμβαση με τον ΕΟΠΥΥ.\nΔεν θα εφαρμοστεί από 1/1\n«Πιθανόν οι διαθεσιμότητες του συστήματος να μην καλύπτουν όλον τον πληθυσμό της Κομοτηνής. Αυτό συμβαίνει για δύο λόγους, γιατί δεν είχαμε προσέλευση γιατρών για να στήσουμε άλλες δύο Τοπικές Μονάδες Υγείας στην Κομοτηνή. Επίσης υπάρχουν γιατροί ελεύθεροι επαγγελματίες που δεν δέχονται να κάνουν σύμβαση με τον ΕΟΠΥΥ. Αυτοί δεν είναι υποχρεωμένοι να μπουν και να εγγράφουν λίστα και να γίνουν οικογενειακοί γιατροί», εξήγησε ο κος Πλωμαρίτης για να πει ότι η υποχρεωτικότητα εγγραφής σε οικογενειακό γιατρό από την 1η Ιανουαρίου 2019 δεν θα εφαρμοστεί.\nΠρόκειται για κάτι που το είπε και ο υπουργός Υγείας Ανδρέας Ξανθός δημόσια, αλλά δεν έφτασε στα αυτιά του κόσμου, παραδέχτηκε ο κος Πλωμαρίτης.\nΔεν θα χρειάζεται παραπεμπτικό\nΗ μη υποχρεωτικότητα εγγραφής σε οικογενειακό γιατρό, σημαίνει ότι ο ασθενής δεν θα χρειάζεται το παραπεμπτικό του γενικού γιατρού, για να πάει στον ειδικό γιατρό ή στο νοσοκομείο.\nΓια όσους έκαναν ήδη την εγγραφή σε οικογενειακό γιατρό, διοικητής της 4ης ΥΠΕ έσπευσε να πει «ο οικογενειακός γιατρός δεν είναι μία ιδιοτροπία της πολιτείας και του συστήματος υγείας, είναι καλό για τον κόσμο. Δεν είναι μία απλή εγγραφή και μία λίστα, ο οικογενειακός γιατρός είναι υποχρεωμένος να τηρεί τον φάκελο του ασθενή και να τον ενημερώνει».\nΓια όσους ενδιαφέρονται για την εγγραφή τους σε οικογενειακό γιατρό, η αίτηση εγγραφής μπορεί να υποβληθεί: μέσω της ηλεκτρονικής εφαρμογής ή σε κάθε δημόσια δομή Πρωτοβάθμιας Φροντίδας Υγείας ή απευθείας στον οικογενειακό γιατρό.\nΕλάχιστο ενδιαφέρον στις Σέρρες\nΑπροθυμία ένταξης των ιατρών στον θεσμό του οικογενειακού ιατρού υπήρξε και στις Σέρρες. Χαρακτηριστικά σε όλο το νομό Σερρών, μόλις εννιά (9) ιατροί εγγράφηκαν στο σύστημα ως οικογενειακοί ιατροί. Από αυτούς μόλις τρεις στον Δήμο Σερρών και οι υπόλοιποι έξι στον Δήμο… Ηράκλειας, ενώ στους άλλους δήμους του νομού η συμμετοχή ήταν… μηδενική!!!\nΑπροθυμία εγγραφής στο σύστημα\nΗ πρώτη καταληκτική ημερομηνία ένταξης όλων των πολιτών ήταν η 31 Ιουλίου 2018. Στη συνέχεια δόθηκε παράταση από το Υπουργείο Υγείας για της 31 Δεκεμβρίου 2018. Όμως ,όπως φαίνεται, θέλοντας να προλάβει το πιθανόν αλαλουμ, που θα επικρατούσε από την εφαρμογη του από 1/1 και βλέποντας τη μη συμμετοχή στο σύστημα τόσο των ιατρών, όσο και των πολιτών, η ηγεσία του Υπουργείου Υγείας αποφάσισε να μην εφαρμοστεί.\nΠροηγούμενο άρθροΚ.Λ.Α.: Προβολή της Ταινίας «Ο Κόκκινος Κύκλος»\nΕπόμενο άρθροΑνακήρυξη του Σεβασμιωτάτου Μητροπολίτου κ. Αμβροσίου ως επιτίμου μέλους τού Συνδέσμου Αποστράτων Σωμάτων Ασφαλείας Αιγιαλείας «Ο Άγιος Λεόντιος»\nΣτο Δημοτικό Σχολείο Αιγείρας ο Γιάννης Γιαννούλης\nΓενική Συνέλευση Συνδέσμου Βιοτεχνών Υδραυλικών Αιγίου και Περιχώρων\nΠρογραμματική σύμβαση για την βελτίωση των οδών πρόσβασης προς δύο Ιερές...\nΣυνάντηση Δημάρχου Αιγιαλείας με τον Εμπορικό Σύλλογο – Ποιες προτάσεις και...\nΣυνεδρίαση Διαχειριστικής Επιτροπής – Ειδική συνεδρίαση και τακτική συνεδρίαση Δημοτικού...


ΦΥΜΑΤΙΩΣΗ : ena νoΣΗΜΑ ΠΟΥ ΕΙΝΑΙ ΕΔΩ - ppt κατέβασμα\nΔημοσίευσεCharisma Liakos Τροποποιήθηκε πριν 3 χρόνια\nΠαρουσίαση με θέμα: "ΦΥΜΑΤΙΩΣΗ : ena νoΣΗΜΑ ΠΟΥ ΕΙΝΑΙ ΕΔΩ"— Μεταγράφημα παρουσίασης:\n1 ΦΥΜΑΤΙΩΣΗ : ena νoΣΗΜΑ ΠΟΥ ΕΙΝΑΙ ΕΔΩ\n2 Η ΦΥΜΑΤΙΩΣΗ ΣΗΜΕΡΑ Περίπου το 1/3 του πληθυσμού στον κόσμο έχει μολυνθεί απο το βακτηρίδιο της φυματίωσης. Στην Ελλάδα δηλώνονται στο ΚΕΕΛΠΝΟ, 6 περιπτώσεις ανά πληθυσμού το χρόνο. Μόνο μια μικρή αναλογία απο όσους μολύνθηκαν θα αρρωστήσουν με φυματίωση. Οι άνθρωποι με εξασθενημένο ανοσολογικόσύστημα έχουν μεγαλύτερο κίνδυνο να αναπτύξουν ενεργό φυματίωση.\n3 οργανα που προςβαλει η φυματιωςη\nΜπορεί να προσβάλει όλα τα όργανα του σώματος, αλλά κυρίως εντοπίζεται στους πνεύμονες.\n4 Εξωπνευμονικη φυματιωςη: ςυχνοτερες εντοπιςεις\nΟ υπεζωκότας Το λεμφοποιητικό σύστημα οι νεφροί το γεννητικό σύστημα (στον άνδρα πιό συχνά η επιδυμίδα) τα οστά της σπονδυλικής στήλης και οι αρθρώσεις Το Κεντρικό Νευρικό Σύστημα\n5 Τα κλινικα ςυμπτωματα περιλαμβανουν:\nΑδυναμία Απώλεια σωματικού βάρους Πυρετό, εφίδρωση Βήχα ή αιμόπτυση Δυσκολία στην αναπνοή\n6 Τι ειναι η φυματιωςη; Τροποι μεταδοςης\nΗ φυματίωση είναι ένα σοβαρό νόσημα που οφείλεται στο βακτηρίδιο Mycobacte-rium Tuberculosis ή μυκοβακτηρίδιο της φυματίωσης. Η μετάδοση της νόσου γίνεται με τον αέρα, μεσω του βήχα, της ομιλίας, του γέλιου, του φτέρνισματος, του τραγούδιού ή μετά από στενή επαφή με πάσχοντα απο ενεργό πνευμονική φυματίωση. Διαχωρίζεται σε λανθάνουσα μορφή (νόσηση) και σε ενεργό φυματίωση.\n7 Τι θα ςυμβει αν ειςπνευςει καποιος τα μυκοβακτηριδια της φυματιωςης;\nΤι θα ςυμβει αν ειςπνευςει καποιος τα μυκοβακτηριδια της φυματιωςης; Ακόμα και αν εισπνευστούν μυκοβακτηρίδια της φυματίωσης δεν είναι σίγουρο ότι θα εμφανιστεί ενεργός νόσος. Ένα επαρκές αμυντικό σύστημα θα απομονώσει και θα προστατέψει τον ανθρώπινο οργανισμό. Για να εκδηλωθεί η πάθηση σε έναν άνθρωπο επαρκή ανοσολογικά, είναι απαραίτητες ορισμένες προϋποθέσεις: να υπάρχει αριθμός βακίλων ικανός να προσβάλει τους πνεύμονες και να περιέχει αυξημένο μολυσματικό φορτίο. Τις περισσότερες φορές, οι άνθρωποι εκτίθενται και τα μικρόβια παραμένουν σε μια «σε υπνωση» κατάσταση που ονομάζεται λανθάνουσα μορφή φυματίωσης.\n8 εχω λανθανουςα μορφη φυματιωςης\nεχω λανθανουςα μορφη φυματιωςης. Μπορω να μεταδωςω τη νοςο ςτην οικογενεια μου; . Η λανθάνουσα μορφή φυματίωσης αποτελεί ένδειξη προηγούμενης έκθεσης στο μυκοβακτηρίδιο, αλλά όχι νόσηση Το άτομο με λαθάνουσα μορφή φυματίωσης (θετική φυματινοαντίδραση) δεν είναι ασθενής, ούτε μεταδίδει τη νόσο σε κανέναν. Μέσα στον ανθρώπινο οργανισμό απλά «φιλοξενούνται» μυκοβακτηρίδια που πιθανόν να αναπτύξουν λοίμωξη κάποια στιγμή στη διάρκεια της ζωής του εφόσον συντρέξουν κάταλληλες συνθήκες\n9 πρεπει να παρω θεραπεια ςτη λανθανουςα μορφη της φυματιωςης;\nΣύμφωνα με τα ιατρικά δεδομένα, η πιθανότητα εμφάνισης ενεργού φυματίωσης αυξάνεται τα πρώτα δύο έτη από τη διάγνωσης της λανθάνουσας μορφής. Τα ποσοστά αυξάνονται περισσότερο εάν συντρέχουν αιτίες που διαταράσσουν το ανοσοποιητικό σύστημα του οργανισμού, όπως HIV/AIDS λοίμωξη, μακροχρόνια λήψη κορτικοστεροειδών, ενεργή κακοήθεια κτλ\n10 Τι ειναι ο εμβολιαςμΟς ΜΕ BCG;\nΠριν τον εμβολιασμό οφείλει να έχει προηγηθεί φυματινοαντίδραση Mantoux με αρνητικό αποτέλεσμα. Στην Ελλάδα το BCG εντάσσεται ακόμα στο εθνικό πρόγραμμα εμβολιασμού και χορηγείται στην ηλικία των 6 ετών, καθώς η χώρα δεν είναι ελεύθερη φυμστίωσης.\n11 εχω εμβολιαςτει με BCG, αρα ειμαι προςτατευμενος/η;\nΤο εμβόλιο δεν είναι αρκετό για να προφυλάσσει από τη μετάδοση της φυματίωσης ή τη νόσηση. Προφυλάσσει όμως κατά κύριο λόγο, απο πολύ επικίνδυνες μορφές της φυματίωσης, όπως η προσβολή του ΚΝΣ Μόνον οι ανάλογες εξετάσεις από τον ειδικό γιατρό θα μπορέσουν να διαγνώσουν τη λοίμωξη ή την ενεργή νόσο.\n12 Τι ειναι η φυματινοαντιδραςη Μantoux ?\nΔεν μπορεί να διαγνώσει από μόνη της τη φυματίωση, αλλά απαιτούνται επιπλέον εξετάσεις. Είναι επιβεβλημένο να εκτιμάται μόνο από ειδικά εκπαιδευμένους επαγγελματίες υγείας.\n13 Διaγνωςη φυματiωςης H ενεργή μορφή της φυματίωσης δύσκολα μπορεί να διαγνωστεί μόνο με τα κλινικά συμπτώματα, ιδιαίτερα σε ανοσοκατασταλμένα άτομα. Η οριστική διάγνωση της φυματίωσης γίνεται μετά τη λήψη υλικού από το προσβαλλόμενο όργανο, το οποίο και αποστέλλεται για ειδικές εξετάσεις. Υπάρχουν όμως περιπτώσεις όπου η διάγνωση μπορεί να τεθεί εμπειρικά, και μόνο μετά από εκτίμηση από ειδικό γιατρό.\n14 Θεραπεια της φυματιωςης\nΣήμερα, η φυματίωση είναι πλήρως ιάσιμη. Η θεραπεία είναι διαφορετική για τη λανθάνουσα από την ενεργή μορφή φυματίωσης. Είναι εξαιρετικά σημαντικό η θεραπεία να δίνεται μόνο από τους ειδικούς φυματιολόγους ιατρούς.\n15 Θεραπεια λανθανουςας φυματιωςης\nΧορηγείται συνήθως ένα φάρμακο για εννέα μήνες, κάθε πρωί . Ανά τακτικά χρονικά διαστήματα πραγματοποιούνται συγκεκριμμένες αιματολογικές εξετάσεις. Υποχρεωτική συνθήκη για τη λήψη της λανθάνουσας θεραπείας, είναι ο αποκλεισμός της ενεργής φυματίωσης.\n16 Θεραπεια ενεργης φυματιωςης\nΗ θεραπεία συνήθως διαρκεί έξι μήνες και αποτελείται απο τέσσερα φάρμακα που λαμβάνονται κάθε πρωί. Σε μερικές περιπτώσεις, η θεραπεία μπορεί να παραταθεί περισσότερους μήνες. Ανά τακτά χρονικά διαστήματα πραγματο-ποιούνται συγκεκριμένες αιματολογικές εξετάσεις.\n17 Αντοχη ςτα αντιφυματικα φαρμακα\nΣε περίπτωση εμφάνισης αντοχής στα φάρμακα, η φυματίωση ονομάζεται πολυανθεκτική. Η θεραπεία της διαρκεί πολύ περισσότερο σε διάρκεια και ο καθημερινός αριθμός των φαρμάκων είναι μεγαλύτερος. Η πολυανθεκτική φυματίωση θα πρέπει να εκτιμάται και να αποθεραπεύται μόνο σε εξειδικευμένα κέντρα.\n18 Σημερα, τι φοβομαςτε απο τη φυματιωςη;\nΣτη σημερινή εποχή η φυματίωση είναι ένα θεραπεύσιμο νόσημα. Σήμερα, μας ανησυχεί ο εφησυχασμός, αλλά και οι επιπτώσεις της οικονομικής κρίσης στην πρόσβαση στη θεραπεία των ευάλωτων κυρίως πληθυσμών. Ο ασθενής με φυματίωση δεν πρέπει σε καμία περίπτωση να στιγματίζεται, αλλά να διαγιγνώσκεται έγκαιρα και να θεραπεύεται.\nΚατέβασμα ppt "ΦΥΜΑΤΙΩΣΗ : ena νoΣΗΜΑ ΠΟΥ ΕΙΝΑΙ ΕΔΩ"


Νοεμβρίου 29, 2013 ΖΩΔΙΑ\nΤο τριήμερο για όλους μας θα είναι πού δυναμικό αλλά και συγχρόνως αισθησιακό. Αντί να βγουν τα δύσκολα συναισθήματα που σχετίζονται με φόβους, ανασφάλειες και οικονομικές δυσκολίες, καλύτερα να δείτε τα θετικά αυτών των καταστάσεων. Δηλαδή ό, τι μας πονάει μας κάνει πιο δυνατούς και περισσότερο εξελιγμένους. Πως νομίζετε ότι επιβίωσε όλα αυτά τα χρόνια το φαινόμενο που λέγετε άνθρωπος. Μέσα από έναν γιγάντιο αγώνα για την ζωή. Μπορεί οι καιρικές συνθήκες να σας δυσκολέψουν και πολλούς να ξεβολέψουν. Αλλά καλό είναι να θυμόμαστε ότι ό άνθρωπος είναι συνδεμένος με την φύση και από εκεί αντλούμε πολύ δύναμη. Το ερωτικό στοιχείο θα υπάρχει έντονο αυτές τις ημέρες αλλά με την μορφή πάθους και σεξουαλικής σαγήνης.\nΝιώθετε αρκετά δυνατοί να αντιμετωπίσετε ό, τι δεν σας αρέσει αλλά το πιο σημαντικό είναι να έχετε και την δυνατότητα να είστε περισσότερο πρακτικοί και συγχρόνως να στέκεστε το ύψος των περιστάσεων που ακολουθούν. Δηλαδή ο ρόλος σας για αυτές τις ημέρες θα είναι ή να κάνετε μια βαθιά ανασκόπηση που αφορά το συναισθηματικό σας παρελθόν και να κάνετε ένα απολογισμό ή γενικά να γίνετε πιο σκεπτικοί και φιλοσοφημένοι σε όλες σας τις κινήσεις. Είναι πολύ σημαντικό να συνδεθείτε με κάτι παλιό και να βρείτε την άκρη πώς να λειτουργήσετε στο τώρα. Κυρίως όλο το Σαββατοκύριακο που θα έχετε την ευκαιρία να κάνετε πιο ουσιαστικά και βαθιά πράγματα για τον εαυτό σας.\nΈχετε όλη την ευκαιρία να βρείτε νέες διεξόδους, αρκεί να πάρετε αποφάσεις και κυρίως την Παρασκευή. Από το Σάββατο και μετά θα σας τραβήξει το καθήκον και η προσφορά σε όλα τα επίπεδα. Κάπου μπορεί να νιώσετε και στριμωγμένοι από τις συνθήκες των γύρω σας γιατί πιθανόν να βγει στην επιφάνεια παράπονο, ανασφάλεια ή αδικία στο πρόσωπο σας. Όλο το μυστικό είναι στην διαχείριση και στην εσωτερική δράση που έχετε για να αλλάξετε ή να παρατηρήσετε αυτά που δεν σας αρέσουν χωρίς να πάρετε σοβαρά τον ρόλο αυτό. Η σχέση με Σκορπιό θα γίνει πιο έντονη καθώς και οι έννοιες για τα οικονομικά θέματα. Από μια πιθανή απαίτηση του περιβάλλοντος σας εσείς θα πρέπει να καλύψετε ανάγκες.\nΕίστε μέχρι και την Παρασκευή πιο ανάλαφροι και έτοιμοι ακόμα και να υποχωρήσετε σε κάτι που δεν συμφωνείτε αλλά για να μην πάτε και πολύ κόντρα προτιμάτε την ειρήνη και τη συνεργασία. Από το Σάββατο μπορεί να μπείτε σε μια πιο δύσκολη κατάσταση και ο λόγος είναι ότι έχετε κατά νου τι δεν έχετε κάνει και ίσως οικτίρετε τον εαυτό σας. Μερικές φορές η δική σας δυσκολία άπτεται στο πως θα κάνετε πρακτική εφαρμογή κάποιων πραγμάτων τα οποία γνωρίζετε θεωρητικά. Πιθανόν να χρειάζεται το συναίσθημα για τους γύρω σας και μάλιστα να καταλάβετε και τα βαθιά τους θέματα για να επικοινωνήσετε καλύτερα. Ο Τοξότης σας δίνει ένα χέρι βοηθείας, αρκεί να το αναγνωρίσετε και να το δεχτείτε.\nΗ Παρασκευή θα είναι μια light ημέρα για σας αφού θα προσπαθήσετε όσο μπορείτε να ομορφύνετε το περιβάλλον σας ή να βγείτε και να επικοινωνήσετε με φίλους πίνοντας καφέ, συμμετέχοντας σε διασκέδαση ή σε κινηματογράφο. Από το Σάββατο και μετά θα νιώσετε ότι βγαίνουν στην επιφάνεια ερωτικές πιθανόν ανολοκλήρωτες απαιτήσεις οι οποίες θα σας δημιουργήσουν μια άρνηση να συνεχίσετε κάτι που δεν έχει ακόμα τελικά πάρει την μορφή που θέλετε. Ίσως και μια μικρή μορφή εκδικητικότητας βγει από μέσα σας αλλά τελικά θα επικρατήσει το καλό σας συναίσθημα και σίγουρα κάτι θα αλλάξει. Πιθανόν πάντως να βρεθείτε σε ένα κύκλο και η γνωριμία με έναν Σκορπιό ή Ταύρο να είναι αναπόφευκτη. Η σχέση με Παρθένο μπορεί να τροποποιηθεί. Πάντως αν είστε καλλιτεχνικά όντα σίγουρα κάτι θα βρείτε να κάνετε δημιουργικό.\nΕίστε πολύ καλά τουλάχιστον για σήμερα μέχρι να έρθει το εσωτερικό τσουνάμι, κυρίως Σάββατο και Κυριακή, και από το τίποτε μπορεί να στήσετε καυγά και κυρίως με Υδροχόο γιατί μπορεί κάτι να θυμηθείτε που σας είχε κάνει πριν λίγο καιρό και να σας κατακλύσουν τα αρνητικά συναισθήματα. Επίσης ο τομέας των οικονομικών για σας θα είναι ένα πολύ επίπονο θέμα ειδικά όταν αρχίσετε να τον συζητάτε με άτομα από την οικογένεια. Πιθανόν καιρικές συνθήκες να σας ενοχλήσουν γιατί μπορεί να σας φέρουν μελαγχολία ή κλεισούρα. Το πρόβλημα του αδελφού σας ή ακόμα και το άγχος ενός πολύ συγγενικού σας προσώπου και κυρίως του παιδιού σας μπορεί να σας αγχώσει ή και να σας εξοργίσει. Υπομονή και ψυχραιμία και το κυριότερο, επειδή το κάνετε συχνά, μην τα παίρνετε όλα προσωπικά.\nΈχετε κατά κάποιο τρόπο χαλαρώσει γιατί δεν ξέρετε ακριβώς πως θα κινηθείτε και ιδιαίτερα όταν χρειάζεται να κάνετε κάτι καλό για τον εαυτό σας. Η ιδιαιτερότητα κάποιων καταστάσεων μπορεί να σας φέρει πίσω χωρίς καλά-καλά να το καταλάβετε. Η προσωπική σας παρουσία σε μια συγκέντρωση μπορεί να είναι απαραίτητη και εσείς να το θεωρήσετε ότι δεν είναι και τόσο σοβαρό. Όμως τώρα κτίζετε ένα κομμάτι από το μέλλον σας γιατί κινείστε πιο άνετα και ανεξάρτητα. Η γνώση παίζει για σας ένα σοβαρό κομμάτι στην ζωή σας και όσο και να σας κουράζει είναι απαραίτητη. Από την Κυριακή και μετά οι γεννημένοι δεύτερο και τρίτο δεκαήμερο θα βρείτε τρόπο να κάνετε τα παράπονα σας ή ακόμα και να πείτε μικρές κακίες για άτομα που σας έχουν στεναχωρήσει αλλά το καλό είναι ότι θα επανέλθετε γρήγορα.\nΈχετε αναπτύξει πολύ δυνατές επικοινωνιακές ικανότητες και πιθανόν να θέλετε να δείξετε ότι έχετε αυτοπεποίθηση για την εμφάνισή σας και την εν γένει εικόνα σας. Για αυτό θα βγείτε, θα μοιραστείτε μια καλή παρέα και θα έχετε ανάγκη να φλερτάρετε για να είστε το επίκεντρο. Αυτά όλα μπορεί να γίνουν ασυνείδητα και όχι να τα έχετε οργανωμένα από πριν στο μυαλό σας. Από το Σάββατο και μετά τα οικονομικά θέματα και πως θα τα λύσετε μέσω κάποιων συνεργατών ή επενδύοντας κάποια χρήματα σε μια δουλειά θα είναι το κεντρικό σας μέλημα. Ο πιθανόν έλεγχος που θα έχετε ανάγκη να έχετε κυρίως σε άτομα πολύ δικά σας ίσως τελικά να σας κάνει υπερβολικά πιεστικούς και κουραστικούς. Η σεξουαλικότητα σας πάντως θα είναι έντονη και κυρίως αν σχετίζεστε με Ταύρο.\nΗ Παρασκευή θα είναι άνετη και κυρίως θα την αφιερώσετε σε εσάς ή σε θέματα ομορφιάς κάνοντας ίσως και κάποιες μικροεπεμβάσεις ή θα την αφιερώσετε σε ένα πρόσωπο που πιθανόν να μην τον γνωρίζει ο στενός σας κύκλος. Από το Σάββατο και μετά θα είστε πιο δυνατοί αλλά και περισσότερο απόλυτοι. Ο στόχος σας θα είναι ό έλεγχος όλων των καταστάσεων. Κυρίως το οτιδήποτε σκάσει από το παρελθόν θα είστε έτοιμοι να το αντιμετωπίσετε. Ευτυχώς ένα ταξίδι ή μια συζήτηση με ένα στενό φίλο που έχει ανοικτό μυαλό ίσως να σας ξεκολλήσει και να σας δώσει μια νέα κατεύθυνση στα πράγματα. Από την Κυριακή και μετά οι γεννημένοι το τρίτο δεκαήμερο θα κάνετε κάτι που θα σας βγάλει ασπροπρόσωπους ή θα μάθετε κάτι που θα είναι πολύ καλό για την δουλειά σας. Ο Παρθένος είναι πολύ κοντά σας αρκεί να τον αποδεχτείτε.\nΟ Ήλιος στο ζώδιο σας έχει αρχίσει σιγά σιγά να δείχνει την δύναμή του και κυρίως για τους γεννημένους το πρώτο δεκαήμερο όπου κινείστε μεταξύ φαντασίας και δράσης. Το πιο σημαντικό για σας είναι που είστε ανοικτοί και έτοιμοι για κάθε νέα επικοινωνία. Από το Σάββατο και μετά θα δείτε κάποια πράγματα τα οποία ίσως να μην θέλατε να τα εντοπίσετε και μπορεί να αφορούν ακόμα και στις μεταφυσικές ανησυχίες σας. Όσοι γυρίσετε σε κάτι που σας ενοχλεί σε συναισθηματικό επίπεδο και σχετίζεται με ένα άδοξο τέλος των πραγμάτων, τώρα ίσως βγάλετε μια άκρη και κάνετε μια πιο σωστή κατάταξη σε εσωτερικό επίπεδο ακόμα και κάποιες πληγές που έχετε μέσα σας. Ένα άτομο που το θεωρείτε κρυμμένο σας εχθρό παρόλο που δείχνει άλλη συμπεριφορά αυτές τις ημέρες θα βρείτε χώρο να το συγχωρήσετε γιατί εσείς όσο κρατάτε κακία τόσο δεν αναπτύσσεστε.\nΗ Αφροδίτη που θα είναι πολύ καιρό στο ζώδιό σας έχει αρχίσει και σας κάνει σήματα τουλάχιστον αγάπης για το εαυτό σας. Για αυτό ασυνείδητα προσπαθείτε να τον προστατέψετε από άσχημα μονοπάτια. Η προσωπικότητά σας έχει μεγαλύτερη ακτινοβολία, αν και εσείς θέλετε να είστε πολύ τυπικοί με τα θέματα του συστήματος και πιέζεστε για αυτό. Από μέσα σας ξεπηδάει μια μορφή αναρχίας που σας λέει ότι αρκετά είχατε ενοχές για τον εαυτό σας. Από το Σάββατο και μετά πιθανόν να έχετε συζήτηση με έναν Σκορπιό ο οποίος σας φαίνεται υπερβολικά απαιτητικός. Όμως εσείς θα καταφέρετε να τον φέρετε βόλτα με την αξιοπρεπή συμπεριφορά σας. Η ιδανική συνθήκη για σας είναι να βγείτε με άτομα που έχουν ένα κοινωνικό ή οικογενειακό κύρος και να μοιραστείτε από κοινού εμπειρίες χαράς και ηρεμίας.\nΣήμερα θα είστε τελείως ανοικτοί και θα προσφέρετε τις γνώσεις σας ή τα προσωπικά σας αντικείμενα σε ένα πρόσωπο που θέλετε να εξυπηρετήσετε. Αλλά από το Σάββατο και μετά θα σας βγει ένας θυμός με ένα πρόσωπο που πιστεύετε ότι σας έχει κοροϊδέψει χωρίς όμως να μειωθεί το πάθος σας για αυτό. Πιθανόν να είναι Σκορπιός του παρελθόντος και να σας αναστατώνει την ζωή. Η προσωπική σας εμφάνιση ίσως να είναι πολύ μαγνητική γιατί θα εκπέμπετε έντονη ηδυπάθεια. Επειδή δεν εκδηλώνεστε εύκολα σήμερα και αύριο τουλάχιστον θα δείξετε τα βαθιά κρυμμένα σας συναισθήματα όπου θα είναι κυρίως σεξουαλικά. Προσπαθήστε να είστε ξεκάθαροι για να μην παρεξηγηθείτε από ζηλιάρη Ταύρο, Λέοντα ή Σκορπιό. Τα οικονομικά σας και σίγουρα το θέμα μιας ιστορίας που έχει να κάνει και με το παρελθόν θα σας πεισμώσει και από εκεί που είχατε δώσει άφεση θα τα ξαναζητήσετε όλα πίσω.\nΕίστε πολύ προβληματισμένοι γιατί δεν σας αρέσει να κάνετε υποχωρήσεις και συμβιβασμούς. Παρόλο που φαίνεστε υποχωρητικοί στην ουσία μερικές φορές ξεγελάτε τον κόσμο και δεν λέτε "όχι" για να μην έχετε συγκρούσεις. Αυτό άλλες φορές πιάνει και κάποιες όχι. Ο Ζυγός είναι ένα πρόσωπο που ασκεί πάνω σας μια πολύ σημαντική έλξη αλλά δεν υπάρχει περίπτωση να συμφωνήσετε αν δεν είστε και οι δύο κατασταλαγμένοι. Η συμπόνια μερικές φορές σας μπερδεύει και σας φαίνεται αγάπη. Η αγάπη είναι μια κατάσταση που δεν έχει καθόλου το στίγμα της λύπης. Όσο πάντως φαίνεστε εσωστρεφείς και μυστηριώδεις ή μυστικοί σε κινήσεις και συναισθήματα. τόσο μπορεί να τρελάνετε έναν Ταύρο ή Σκορπιό. Ενώ αντίθετα ο Καρκίνος μια σας δυσκολεύει και μια σας φέρεται καλά Μην τον κρίνετε για να είστε καλά μαζί.


ΔΕΛΤΙΟ ΤΥΠΟΥ - ΦΕΣΤΙΒΑΛ I LOVE GRAPHIC | ΔΗΜΟΣ ΑΓΛΑΝΤΖΙΑΣ\nΗ ιστοσελίδα I love graphic (www.ilovegraphic.net) συμπληρώνει ένα χρόνο ζωής και στοχεύει να γιορτάσει τα πρώτα της γενέθλια διοργανώνοντας το Φεστιβάλ I love graphic.\nΤο φεστιβάλ θα πραγματοποιηθεί την Κυριακή 29 Μαΐου 2016 και τελεί υπό την αιγίδα του Δημάρχου Αγλαντζιάς Κώστα Κόρτα όπως και του Συμβουλίου Νεολαίας Αγλαντζιάς.\nΗ έκθεση αυτή θα περιλαμβάνει τα … καλύτερα από τα υποβληθέντα έργα, όπως θα κρίνει ειδική επιτροπή.\nΟι «καλλιτέχνες» της νέας τεχνολογίας, γραφίστες, εικονογράφοι, motion designers, αλλά και φοιτητές δημοσίων και ιδιωτικών πανεπιστημιακών σχολών καλούνται να οπτικοποιήσουν την άποψή τους στο θέμα +κίνηση. Τα έργα πρέπει να υποβληθούν σε ηλεκτρονική μορφή (JPEG ή PDF) μέχρι τις 4 Μαρτίου 2016.\nΤο Φεστιβάλ περιλαμβάνει επίσης διαλέξεις, προβολή κινουμένων γραφικών από το International Motion Festival–Cyprus και άλλα παράλληλα δρώμενα.\nΠερισσότερες πληροφορίες μπορείτε να βρείτε στην ιστοσελίδα μας, www.ilovegraphic.net\nΑγορά Υπηρεσιών Πολιτικού Μηχανικού για την...ΔΕΛΤΙΟ ΤΥΠΟΥ: ΕΠΑΝΕΝΑΡΞΗ ΤΟ ΠΡΟΓΡΑΜΜΑΤΟΣ...


αλεπού του Ολύμπου: Ειμαστε αχαριστοι.....\nAχάριστοι, αστοιχείωτοι, ανόητοι....\nΟι δημοσκοπήσεις των τελευταίων ημερών, δείχνουν ότι τελείωσε ο αρχικός ενθουσιασμός των ελλήνων προς την κυβέρνηση Παπαδήμου, τα ποσοστά εμπιστοσύνης της οποίας, κατρακυλούν.\nΠραγματικά δεν μπορώ να καταλάβω την αντίδραση αυτή, των Eλλήνων, οι οποίοι δηλώνουν ότι δεν εμπιστεύονται, τα μέλη της τριφασικής κατοχικής ακροδεξιάς, κυβέρνησης εγκάθετων, υπαλλήλων της τρόικας.\nΟι έλληνες πολίτες, στην πλειοψηφία τους, είναι αχάριστοι, αστοιχείωτοι, ανόητοι, αφού δεν εμπιστεύονται:\nΈναν Ευάγγελο Βενιζέλο, έναν πολιτικό, δηλαδή, που θα ζήλευε κάθε κυβέρνηση, σε κάθε χώρα. Τόσο επιτυχημένο, τόσο αποτελεσματικό, με αγνές προθέσεις, και μοναδικό κριτήριο την απέραντη αγάπη προς την πατρίδα. Σωστό αγέρι, σε καλοκαιρινό καύσωνα.\nΈναν Μάκη Βορίδη, πολιτικό με δημοκρατικές ευαισθησίες, ανοιχτόμυαλο, προοδευτικό, υπερασπιστή των ανθρωπίνων δικαιωμάτων, στην πράξη. Ένα παιδί, ευαίσθητο και γι αυτό εκμεταλλεύσιμο.\nΜια Άννα Διαμαντοπούλου, πολιτικό, που σε μόλις δύο χρόνια αναμόρφωσε την παιδεία, εισάγοντας νέες μεθόδους στην εκπαιδευτική διαδικασία, αφήνοντας στο παρελθόν, παρωχημένες ιδέες και πρακτικές (πχ βιβλία). Νιφάδα χιονιού, σε απάτητη βουνοκορφή.\nΈναν Θόδωρο Πάγκαλο, δημιουργικό μυαλό, δραστήριο πολιτικό, μειλίχιο συνομιλητή, προοδευτικό άνθρωπο, που από όποιο υπουργείο έχει περάσει έχει να επιδείξει, τεράστιο έργο. Ένα σπουργιτάκι, στο τζάμι της κοινωνίας.\nΈναν Άδωνη Γεωργιάδη, έναν διανοούμενο πολιτικό, ακριβοθώρητο, εκλεκτικό, ορισμό της μετριοπάθειας, της πνευματικότητας και της πραότητας. Το μόνο που δίνει απλόχερα, είναι η αγάπη.\nΈναν Ανδρέα Λοβέρδο, έναν πολιτικό με το Ψ κεφαλαίο. Έναν πολιτικό ευαίσθητο, εύθραυστο, αέρινο, ανυπεράσπιστο κεράκι αναμμένο στον δυνατό βοριά, της στέπας.\nΜια Μαριλίζα Ξενογιαννακοπούλου. Έναν πραγματικό ογκόλιθο της διπλωματίας, χωρίς την οποία η Ευρώπη δεν θα είχε φτάσει εδώ που έφτασε. Αυστηρή, πειθαρχημένη, σωστή σιδηρά κυρία, με ανοιχτούς λογαριασμούς με την Μέρκελ.\nΈναν Γιώργο Κουτρουμάνη, έναν πολιτικό, για τον οποίο, όσοι τόμοι και αν έχουν γραφτεί, πάλι θα είναι λίγοι, για να περιγράψουν το πολιτικό του μέγεθος.\nΈναν Γιώργο Παπακωνσταντίνου, τον πολιτικό των επιτυχιών, των σωστών προβλέψεων, και των καίριων παρεμβάσεων. Πολύτιμος λίθος, σε μια Ελλάδα που μάλλον δεν τον κατάλαβε.\nΜια Εύη Χριστοφιλοπούλου…\nΈναν Παύλο Γερουλάνο, ένα στολίδι, ένα πραγματικό μαργαριτάρι στα σκουπίδια.\nΈνα Χρήστο Παππουτσή, έναν πραγματικά αριστερό, έναν αγωνιστή, ένα σύμβολο επανάστασης, λίγο κάτω από αυτό του Τσέ.\nΈναν Σαχινίδη, μια Φώφη, ένα Ξυνίδη, έναν Μαγκριώτη, έναν Δριβελέγκα, έναν Μπόλαρη, έναν Ροντούλη.\nΕίμαι σίγουρος, ότι αυτή η υποτυπώδης απαρίθμηση, των ΑΞΙΩΝ, θα λειτουργήσει, ως υπενθύμιση, ως προειδοποίηση, ως καμπάνα για όλους μας. Και θα μας αναγκάσει να αναθεωρήσουμε απόψεις.\nΗ κυβέρνηση Παπαδήμου, είναι ότι καλύτερο, μπορούσε να μας συμβεί.\nNAUPLIOS 18 Δεκεμβρίου 2011 - 2:50 π.μ.\nΗ ΑΧΑΡΙΣΤΙΑ ΣΕ ΣΥΝΔΙΑΣΜΟ ΜΕ ΤΗ ΜΑΛΑΚΙΑ ΠΟΥ ΜΑΣ ΔΕΡΝΕΙ...(ΤΟΥΣ ΑΝΕΧΟΜΑΣΤΕ),ΕΙΝΑΙ ΤΟ ΤΕΛΟΣ ΜΑΣ\nΑνώνυμος 18 Δεκεμβρίου 2011 - 9:36 π.μ.\nβγαλε τον Αντωνη απο το καδρο λεμεεεε\nkimon 18 Δεκεμβρίου 2011 - 10:55 π.μ.\nΣυνέχισε σε αυτό το στυλ... μήπως και ξεστραβωθούν οι αναγκαίοι και χρήσιμοι ηλίθιοι και πάψουν να ψηφίζουν το τρικολόρε ΠΑΣΟΚ-ΝΔ-ΛΑΟΣ, αν και πολύ φοβάμαι ότι στις προσεχείς εκλογές θα ανοίξουν και πάλι τα μαντριά με τα μοσχάρια (πολιτικοί πελάτες).\nΑριστοφανης 18 Δεκεμβρίου 2011 - 11:20 π.μ.\nΣιγουρα Κιμωνα...Μυριζει πολυ εντονα προβατιλα η Ελλαδα...\nΟσο ειναι ανοιχτες οι τηλεορασεις και οι εκκλησιες...\nΑνώνυμος 18 Δεκεμβρίου 2011 - 12:02 μ.μ.\ni love antonis\nασε που ψοφαω και για βουκολικα τοπια\nτο στοιχειο μου!!!!!!


Οι «ερυθρόλευκοι» κατέκτησαν αήττητοι το χρυσό μετάλλιο\nΟλοκληρώθηκε στη Βέροια η 39η τελική φάση του Πανελληνίου Πρωταθλήματος Εφήβων.\nΟ Ολυμπιακός ΣΦΠ κατέκτησε τον τίτλο για πρώτη φορά στην ιστορία του, επικρατώντας και στα πέντε παιχνίδια που έδωσε στην διοργάνωση.\nΣτο τελευταίο ματς νίκησε 22-20 τον Φοίβο Συκεών που κατέκτησε το ασημένιο μετάλλιο με τους αθλητές τους να το αφιερώνουν στον Θανάση Καρακεχαγιά που έφυγε πριν λίγες εβδομάδες από την ζωή.\nΤο χάλκινο μετάλλιο πήρε ο Διομήδης Άργους μετά την νίκη του επί του ΑΕΣΧ Πυλαίας.\nΟ προπονητής του Ολυμπιακού, Γιώργος Καρασαββίδης δήλωσε: «Τα παιδιά δούλεψαν όλη τη χρονιά και από πέρσι σε πολύ έντονους ρυθμούς. Είχαμε κάποιες ατυχίες με τραυματισμούς τις οποίες καλύψαμε. Ήταν λίγο έκπληξη για μένα μέχρι να ξεκινήσει ο πρώτος αγώνας. Όταν παίξαμε το πρώτο ματς παίξαμε χάντμπολ υψηλού επίπεδου. Υπάρχει μια αύρα στον Ολυμπιακό και δυσκολεύεται να βγει δεύτερος. Να ευχαριστήσω την έφορο Αναστασία Καλογερά και τον Κώστα Καραμπουρνιώτη. Συνεχίζουμε για του χρόνου για να μεγαλώσουμε τις Ακαδημίες του Ολυμπιακού. Το πρωτάθλημα αυτό είναι μια καλή αρχή».\nΟΛΥΜΠΙΑΚΟΣ ΣΦΠ- ΦΟΙΒΟΣ ΣΥΚΕΩΝ 22-20\nΤα πεντάλεπτα: 3-1, 4-3, 5-6, 6-7, 7-9, 10-10 (Ημιχ.),11-13, 15-14, 15-14, 17-16, 18-18, 22-20\nΟΛΥΜΠΙΑΚΟΣ (Καρασαββίδης): Κιαρτζίδης, Παπαντώνης , Μαραμάθας 1, Τερλέσκι ,Τραπεζάρης , Λιάπης 2, Χατζηζαφειρίου , Μάνθος 3, Ζαφειράκης, Καραμπουριώτης, Δεληχρήστος, Μα ϊνας 2, Παππάς 6, Τσανινός 2, Λόλας 6, Σιδηρόπουλος.\nΦΟΙΒΟΣ ΣΥΚΕΩΝ (Τσολάκος): Μήγγας 1, Καρακεχαγιάς 2, Παντελίδης, Μεγγίδης, Αθανασιάδης 3, Μαρκατάτος 2, Μπόσκος 7, Μαργαρίτης, Γιαγκούλας, Σιγγιρίδης 4, Γρηγοριάδης 1, Γιαγκούλας, Παπαμάρκος, Κομίτης, Καραογλανίδης, Τσαχουρίδης.\nΔίλεπτα: 4-3, Πέναλτι: 2/4-0/1.


o τόπος μας!: 02/22/13\nΤΟΥΡΝΟΥΑ ΓΙΑ ΜΙΚΡΕΣ ΗΛΙΚΙΕΣ ΣΤΙΣ ΚΑΛΥΘΙΕΣ\nΟ Αθλητικός Σύλλογος Απόλλων Καλυθιών ανακοινώνει τη διοργάνωση ποδοσφαιρικού τουρνουά FAIR PLAY.\nΤο τουρνουά θα διεξαχθεί σε τρία Σάββατα 23/02, 02/03 και 09/03 και θα αφορά αντίστοιχα τις ηλικίες 2002-03, 2000-01 και 2004-05 και μικρότερους.\nΣτο τουρνουά αυτό θα πάρουν μέρος οι ομάδες της Ρόδου, του Διαγόρα, του Κλεάνθη, του Αστέρα παστίδας, του Ευκλή Σορωνής, του Ιάλυσου, του Αρένα, της Liverpool soccer school και του Απόλλων Καλυθιών.\nΤο συγκεκριμένο τουρνουά είναι ένα τουρνουά όπου όλοι θα παίξουν με όλους, χωρίς κάποιο βαθμολογικό ενδιαφέρον, χωρίς νικητή και ηττημένο, χωρίς απογοητεύσεις ή υπέρμετρες χαρές και μέσα από το παιχνίδι τα παιδιά να μάθουν να σέβονται τον αντίπαλο και τους κανόνες του παιχνιδιού. Χαρακτηριστικό του είναι η ΜΠΛΕ κάρτα με την οποία ο ποδοσφαιριστής επιβραβεύεται.\nΣκοπός του τουρνουά είναι η προτροπή των μικρών ποδοσφαιριστών να εφαρμόσουν όσο το δυνατό περισσότερες φορές τους κανόνες του ευ αγωνίζεσθαι (fair play). Κάθε φορά που αυτό γίνεται αντιληπτό από τον διαιτητή, θα του επιδεικνύεται η ΜΠΛΕ κάρτα, ενώ παράλληλα θα σημειώνεται και το όνομα του. Η ΜΠΛΕ κάρτα λοιπόν θα είναι η επιβράβευση του μικρού ποδοσφαιριστή όταν κατά την διάρκεια του παιχνιδιού πηγαίνει κοντά στον αντίπαλο που έχει τραυματιστεί και του δίνει το χέρι του, παραδέχεται ότι η μπάλα βρήκε στο χέρι του, παραδέχεται ότι η μπάλα βγήκε πλάγιο άουτ ή άουτ και βοηθά γενικά τον διαιτητή να επιτελέσει το έργο του.\nΣΤΟ ΤΟΥΡΝΟΥΑ ΟΣΟΙ ΜΙΚΡΟΙ ΠΟΔΟΣΦΑΙΡΙΣΤΕΣ ΓΙΝΟΥΝ ΠΕΡΙΣΣΟΤΕΡΕΣ ΦΟΡΕΣ ΜΠΛΕ ΘΑ ΒΡΑΒΕΥΤΟΥΝ ΜΕ ΕΝΑ ΣΥΜΒΟΛΙΚΟ ΔΩΡΟ.\n* Το Διοικητικό Συμβούλιο, οι προπονητές και οι ποδοσφαιριστές του Α.Σ. Απόλλων Καλυθιών εκφράζουμε\nστον Πρόεδρο του Συλλόγου των παλαιμάχων του Απόλλων Καλυθιών κ. Πελλό Αυγερινό και στην οικογένειά του τα θερμά μας συλλυπητήρια για την απώλεια του αγαπημένου του πατέρα.\n* Το Σάββατο η ανδρική ομάδα του Απόλωνα Καλυθιών θα υποδεχθεί στις Καλυθιές τον Κλεάνθη με ώρα έναρξης 3.15 μ.μ. Πρέπει οι φίλοι της ομάδας να δώσουν δυναμικό παρών και να χειροκροτήσουν τους παίκτες για την επιτυχία της πρόκρισης στον τελικό του κυπέλλου\nΣύμφωνα με ρεπορτάζ στην εφημερίδα Η ΠΡΟΟΔΟΣ, μέλη του Συλλόγου Οικογενειακών Καταλυμμάτων ετοιμάζονται να προσφύγουν στη δικαιοσύνη κατά των διαδικασιών που ακολουθήθηκαν στις πρόσφατες εκλογές και είχαν ως αποτέλεσμα την επανεκλογή του Τάκη Τοκούζη και των συνεργατών του στο διοικητικό συμβούλιο.\nΤο ρεπορτάζ αναφέρει μέλη του συλλόγου απευθύνθηκαν σε δικηγόρο και εξετάζουν το ενδεχόμενο να κατατεθεί αγωγή ακύρωσης των εκλογών γιατί διαπιστώθηκε σειρά παραβάσεων.


Κορονοιός και καραντίνα ....Σκέψεις για περίσκεψη - Larnakaonline.com.cy\nHome ΠΡΟΣΩΠΑ ΑΠΟΨΕΙΣ Κορονοιός και καραντίνα ….Σκέψεις για περίσκεψη\nΚορονοιός και καραντίνα ….Σκέψεις για περίσκεψη\nΤου Δρ. Κυριάκου Βερεσιέ\n-Σταματήσαμε να σεβόμαστε την υγεία μας,γιαυτό αρρωστήσαμε αρκετά για να καταλάβουμε ποιο είναι το πιο σημαντικό πράγμα στη ζωή μας.\n-Υποτιμήσαμε την φύση και την καταστρέφουμε,γιαυτο μας ήλθε η ασθένεια για να συνειδητοποιήσουμε πόσο ωραία και πόσο καλά νοιωθουμε όταν είμαστε στην φύση.\n-Αρχίσαμε να αντιμετωπίζουμε τους Λειτουργούς υγείας -Γιατρους , Νοσηλευτές, Φαρμακοποιούς- με περιφρόνηση γιαυτο η ασθένεια μας βοήθησε να αποδεχτούμε πόσο πολύτιμοι είναι αυτοί για την υγεία και την ύπαρξη μας.\n-Σταματήσαμε να δεχόμαστε την προσφορά του Σχολείου και των εκπαιδευτικών και η ασθένεια έκλεισε τα σχολεία για να μπορέσουν οι γονείς να δοκιμάσουν τον ρόλο του Παιδαγωγού.\n-Νομίζαμε πως μπορούσαμε να αγοράσουμε τα πάντα, να είμαστε παντού,γιαυτό η ασθένεια μας στερησε την ελευθερία και μας κάνει να καταλάβουμε πως τίποτε δεν είναι δεδομένο.\n-Η απληστία μας σύγχυσε -περνούσαμε τον χρόνο μας αγοράζοντας απολαύσεις, γιαυτο η ασθένεια μας έκλεισε στο σπίτι για να καταλάβουμε πως η ευτυχία δεν αγοράζεται με χρήματα.\n-Δίναμε μεγάλη σημασία στην εξωτερική μας εμφάνιση και αρχίσαμε να ανταγωνιζόμαστε ο ένας τον άλλο,γιαυτο η ασθένεια μας έκλεισε τα πρόσωπα για να καταλάβουμε πως η ομορφιά είναι πρόσκαιρη.\n-Νομίζαμε πως είμαστε κατακτητές του πλανήτη, γιαυτο αρρωστησαμε από την ασθένεια αυτή, για να μπορέσει κάτι το τιποτένιο, το σχεδόν ανύπαρκτο, που με γυμνό οφθαλμό δεν μπορούμε να το δούμε να μας ημερώσει -ένας ιός- και να μας δώσει μάθημα αυτογνωσίας και ταπεινότητας.\n-Η ασθένεια αυτή δυστυχως, θα πάρει μαζί της πολλούς από εμάς,αλλά τατυτοχρονα δίνει μοναδική ευκαιρία σε όσους επιζήσουν να δουν την ζωή διαφορετικά,να σεβαστούν τις αξίες της και να αποδεχτούν τα πιο σημαντικά πράγματα που μας προσφέρει\n-Έχουμε δηλαδή ασθένεια κομμένη και ραμμένη στα μέτρα μας\n-Η ανθρώπινη φυλή σε μια τέτοια καμπή της πορείας της πιθανόν να την είχε ανάγκη για περίσκεψη ;\nprevious Η κοινωνία της επίδοσης και η κοινωνία της απόγνωσης\nnext Ψυχική Ανθεκτικότητα στην εποχή του κορωνοϊού


ΑρχικήΓεωλογία – Ορυκτολογία\nΔημιουργία - εξέλιξη της Γης\nΒασικές έννοιες Δημιουργία της Γης - Τεκτονικές πλάκες - Δημιουργία των πετρωμάτων - Γεωλογικός χρόνος\nΗ επιφάνεια της Γης παρουσιάζει μια μεγάλη ποικιλία μορφών αναγλύφου και πετρωμάτων. Αυτά δεν δημιουργήθηκαν στιγμιαία αλλά έχουν μια πολύ μακρόχρονη ιστορία που άρχισε από την εποχή που δημιουργήθηκε ο πρώτος στερεός φλοιός. Οι μεταβολές οφείλονται στην επίδραση τόσο ενδογενών όσο και εξωγενών δυνάμεων που δρουν συνεχώς στη Γη. Οι ενδογενείς και εξωγενείς δυνάμεις, που ελέγχονται από φυσικούς νόμους, κατά τη διάρκεια της ιστορίας της Γης, δεν είχαν συνεχώς την ίδια ένταση και διάρκεια και επίσης δεν είχαν την ίδια κατανομή στο χώρο και στο χρόνο. Οι μεταβολές στην ένταση, στο είδος και στην κατανομή των διεργασιών αποτυπώνονται στα πετρώματα και στη μορφή του αναγλύφου. Οι ενδογενείς και εξωγενείς δυνάμεις δρουν συνεχώς ανταγωνιστικά μεταξύ τους.\nΗ θεωρία τις μετατόπισης των ηπείρων.\nΜέχρι τον 18ο αιώνα η γεωλογική έρευνα περιοριζόταν σε περιγραφές και παρατηρήσεις πετρωμάτων σε διάφορες θέσεις χωρίς καμιά προσπάθεια συσχετισμού των παρατηρήσεων. Στα τέλη του 18ου αιώνα ο Smith, άγγλος επόπτης τεχνικών έργων, παρατήρησε ότι κάθε στρωματογραφικό επίπεδο περιείχε συγκεκριμένα απολιθώματα με ευδιάκριτη αλληλουχία. Οι στρωματογραφικές παρατηρήσεις με τη διαδοχή των απολιθωμάτων απέδειξαν τη διαδοχική εξέλιξη των στρωμάτων.\nΣτη συνέχεια ο σχεδιασμός γεωλογικών χαρτών και τομών απεικόνισαν ένα περίεργο ταίριασμα των ακτών της Νότιας Αμερικής με την Αφρική. Στις αρχές του 20ου αιώνα (1915) ο Wegener, ένας Γερμανός μετεωρολόγος, εντυπωσιάστηκε από αυτή την ομοιότητα των ακτών και διατύπωσε τη θεωρία του, ότι οι σημερινές ήπειροι ήταν κάποτε ενωμένες και αποτελούσαν μια μεγάλη ήπειρο την Παγγαία. Η Παγγαία, σύμφωνα με τον Wegener, κατά τη διάρκεια του Μεσοζωικού άρχισε να κόβεται και οι ήπειροι άρχισαν να μετακινούνται στις σημερινές τους θέσεις. Είχε επίσης αποδείξεις και για τη μετακίνηση των πόλων περιστροφής της Γης. Σήμερα δεχόμαστε ότι συμβαίνουν και τα δύο, δηλ. και μετακίνηση των ηπείρων και σχετική μετακίνηση του φλοιού ως προς τους πόλους.\nΤο 1967 μια νέα θεωρία ήρθε να προστεθεί στις προηγούμενες, αυτή των McKenzie και Parker και ανεξάρτητα προς αυτούς των Morgan και Le Pichon, η θεωρία των τεκτονικών πλακών, η οποία υιοθέτησε προηγούμενες ιδέες, όπως αυτές για την ηπειρωτική διάρρηξη και την επέκταση του ωκεάνιου πυθμένα. Η γήινη επιφάνεια διαχωρίζεται στις ακόλουθες έξι μεγάλες πλάκες, με τάφρους, ωκεάνιες ράχες, ρήγματα και παλιές και νέες πτυχωσιγενείς οροσειρές:\n1) Την Ανταρκτική και τον ωκεάνιο πυθμένα που την περιβάλλει,\n2) Τη βόρειο και νότιο Αμερική μαζί με τον πυθμένα του δυτικού Ατλαντικού ωκεανού,\n3) Την Ινδία με την Αυστραλία και τη Νέα Ζηλανδία,\n4) Την Ευρασία με τον περιβάλλοντα ωκεάνιο πυθμένα\n5) Την Αφρική μαζί με τον πυθμένα του ανατολικού Ατλαντικού ωκεανού.\nΈχουν αναγνωριστεί μερικές ακόμη μικρότερες πλάκες στις ειρηνικές ακτές της Αμερικής, στην Καραϊβική, στην περιοχή των Φιλιππίνων και στη Μεσογειακή ζώνη έως την Αραβία.\nΗ λιθόσφαιρα της Γης αποτελείται από επτά μεγάλες πλάκες (Αφρικανική, Ευρασιατική, Ινδο-Αυστραλιανή, Ανταρκτική, πλάκα του Ειρηνικού, Βορειο-Αμερικανική, Νοτιο-Αμερικανική). Υπάρχουν όμως και αρκετές μικρότερες. Οι πλάκες κινούνται προς διαφορετικές διευθύνσεις. Τα βέλη δείχνουν την κίνησή τους (πηγή: http://www.oasp.gr/node/203).\nΚινήσεις και όρια των λιθοσφαιρικών πλακών\nΔιακρίνονται οι ακόλουθοι διαφορετικοί τύποι ορίων των λιθοσφαιρικών πλακών\n1) Όπου δυο λιθοσφαιρικές πλάκες απομακρύνονται η μια από την άλλη, όπως σε μια μεσοωκεάνια ράχη, δημιουργείται νέα λιθόσφαιρα. Τα όρια αυτά λέγονται όρια απόκλισης ή απομάκρυνσης και προσαύξησης των λιθοσφαιρικών πλακών.\nΔημιουργία μεσοωκεάνιας ράχης σε περιοχή απόκλισης των λιθοσφαιρικών πλακών και άνοδος θερμού υλικού (μάγματος). Η οριζόντια κίνηση των πλακών συμβαίνει κατά μήκος ενός ρήγματος μετασχηματισμού (πηγή: http://www.oasp.gr/node/203).\nΜε τον όρο ορογένεση χαρακτηρίζουμε τις διεργασίες, κατά τις οποίες δημιουργείται μια οροσειρά. Οι διεργασίες αυτές γίνονται σε καθορισμένες ασθενείς, μεγάλης κινητικότητας ζώνες της γης, τις ορογενετικές ζώνες και οι οροσειρές που θα προκύψουν ονομάζονται ορογενετικές ή πτυχωσιγενείς οροσειρές ή ορογενή. Οι ορογενετικές κινήσεις σε αντίθεση με τις ηπειρογενετικές είναι κυρίως οριζόντιες και οι τεκτονικές δομές που θα προκύψουν, αποτελούν μη αντιστρεπτά φαινόμενα. Έχουμε δηλαδή στην περίπτωση της ορογένεσης μη αντιστρεπτή παραμόρφωση. Τέλος οι νέες τεκτονικές δομές που σχηματίζονται κατά τη διάρκεια της ορογένεσης επηρεάζουν και επηρεάζονται από τις ήδη προϋπάρχουσες τεκτονικές δομές. Εκτός από τη δημιουργία των τεκτονικών δομών στη διάρκεια μιας ορογένεσης παρατηρείται και έντονος μαγματισμός, μεταμόρφωση προϋπαρχόντων πετρωμάτων, καθώς και συνορογενετική ιζηματογένεση. Η ορογένεση συνδέεται λειτουργικά και γενετικά με την ηπειρογένεση ως έκφραση γεωλογικών διεργασιών του μανδύα.\nΩς ηπειρογένεση χαρακτηρίζεται η κινηματική διεργασία, κατά την οποία δημιουργούνται μεγάλης έκτασης κατακόρυφες κινήσεις του φλοιού της γης, με αποτέλεσμα τη δημιουργία αναθολώσεων και βυθίσεων. Τα χαρακτηριστικά γνωρίσματα της ηπειρογενετικής παραμόρφωσης του φλοιού, συνοψίζονται στις παρακάτω τέσσερεις κατηγορίες: α) Οι ηπειρογενετικές κινήσεις είναι αργές, αλλά μακράς διάρκειας β) Οι κινήσεις των τεμαχών του φλοιού είναι κατακόρυφες, σε αντίθεση με τις κινήσεις, κατά το στάδιο της ορογένεσης, όπου έχουμε κυρίως οριζόντιες κινήσεις γ) Οι τεκτονικές δομές του φλοιού που προϋπήρχαν πριν την ενέργεια των ηπειρογενετικών κινήσεων παραμένουν αναλλοίωτες δ) Οι ηπειρογενετικές μεγαδομές που σχηματίζονται είναι αυτόνομες, δεν επηρεάζονται δηλ. από προϋπάρχουσες τεκτονικές δομές. Χαρακτηριστικό παράδειγμα ηπειρογενετικών κινήσεων αποτελεί σήμερα, η ανοδική κατακόρυφη κίνηση της Σκανδιναβικής χερσονήσου (για πιο αναλυτικές πληροφορίες:\n2) Όπου δυο πλάκες κινούνται η μια προς την άλλη και συγκρούονται, είναι τα όρια σύγκλισης. Στα όρια σύγκλισης αυτών των λιθοσφαιρικών πλακών δημιουργείται ωκεάνια τάφρος. Ανάλογα με το είδος των λιθοσφαιρικών πλακών που συγκρούονται δημιουργούνται τα ακόλουθα:\nΑ) Όταν οι δυο λιθοσφαιρικές πλάκες που συγκλίνουν είναι ωκεάνιας σύστασης, τότε μια από τις δύο κάμπτεται και καταβυθίζεται και κάτω από την άλλη και καταστρέφεται.\nΒ) Όταν η μια λιθοσφαιρική πλάκα είναι ωκεάνιας και η άλλη ηπειρωτικής σύστασης, τότε η πρώτη ως βαρύτερη, καταβυθίζεται κάτω από την ηπειρωτική λιθοσφαιρική πλάκα και καταστρέφεται.\nΓ) Όταν δύο πλάκες ηπειρωτικής σύστασης συγκρούονται δεν καταβυθίζεται καμιά, αλλά πτυχώνονται και δημιουργούν ορογένεση. Σύγκρουση δύο ηπειρωτικών λιθοσφαιρικών πλακών έχουμε π.χ. στα Ιμαλάια.\nΜια χαρακτηριστική μορφή που αναπτύσσεται στα περιθωριακά τμήματα του ηπειρωτικού φλοιού, αποτελεί το νησιώτικο τόξο, το οποίο βρίσκεται στενά συνδεδεμένο όμως με το ηπειρωτικό σύστημα διάρρηξης. Αυτό παρουσιάζει συνήθως τοξοειδή ανάπτυξη και αποτελείται από δυο συγκεντρικά μέρη. Το εξωτερικό λέγεται ιζηματογενές τόξο και αποτελείται από ιζηματογενή νησιά ή από ορογενή. Το εξωτερικό αυτό μέρος δεν εμφανίζεται σε όλα τα νησιώτικα τόξα. Το εσωτερικό μέρος λέγεται ηφαιστειακό τόξο και αποτελείται από σειρά ηφαιστειογενών νησιών, που αποτελούνται κυρίως από βασικής έως ανδεσιτικής συστάσεως ηφαιστειακά πετρώματα. Στο εξωτερικό μέρος του νησιώτικου τόξου, αναπτύσσονται ωκεάνια τάφρος, καθώς και το ηπειρωτικό σύστημα διάρρηξης, ενώ στο εσωτερικό υπάρχει θαλάσσια λεκάνη, μικρού σχετικά βάθους, που ονομάζεται περιθωριακή θάλασσα. Παραδείγματα τέτοιων νησιώτικων τόξων, αποτελούν τα νησιά της Ιαπωνίας και τα νησιά του Αρχιπελάγους της Ινδονησίας. Αλλά και η Ελληνική χερσόνησος παρουσιάζει τις βασικές ιδιότητες νησιώτικου τόξου, στο οποίο τα ηφαιστειογενή νησιά θήρα, Μήλος, Νίσυρος κλπ συνιστούν ένα τυπικό ηφαιστειακό τόξο.\nΔημιουργία τόξου που αποτελείται από ωκεάνια τάφρο, ηφαιστειακό - νησιωτικό τόξο και οπισθοτάφρο σε περιοχή υποβύθισης μιας ωκεάνιας λιθοσφαιρικής πλάκας κάτω από την άλλη (πηγή: http://www.oasp.gr/node/203).\nΤο ελληνικό νησιωτικό τόξο.\n3) Οι λιθοσφαιρικές πλάκες κινούνται παράλληλα μεταξύ τους προς αντίθετες κατευθύνσεις. Τα όρια αυτά καλούνται συντηρητικά περιθώρια και αποτελούν τα όρια των ρηγμάτων μετασχηματισμού, που δημιουργούνται εξαιτίας της παράλληλης μετατόπισης των λιθοσφαιρικών πλακών.\nΣχηματική αναπαράσταση της θεωρίας των τεκτονικών ή λιθοσφαιρικών πλακών.\nΗ ΔΗΜΙΟΥΡΓΙΑ ΤΩΝ ΠΕΤΡΩΜΑΤΩΝ\nΟ όρος πέτρωμα (rock) χρησιμοποιείται στις γεωλογικές επιστήμες για να περιγράψει κάθε φυσικό σχηματισμό του φλοιού της γης ανεξάρτητα από την σκληρότητα ή την συνεκτικότητά του.\nΟ τρόπος γένεσης των πετρωμάτων αποτελεί το καλύτερο κριτήριο για τη συστηματική κατάταξη των πετρωμάτων. Έτσι, μπορούν να διακριθούν 3 βασικές κατηγορίες:\nΜαγματικά ή Πυριγενή\nΠετρώματα, τα οποία δημιουργούνται μετά από τη στερεοποίηση του μάγματος στο εσωτερικό του φλοιού ή πάνω στην επιφάνεια της Γης. Ανάλογα με τις συνθήκες κρυστάλλωσης του μάγματος διακρίνονται σε πλουτώνια (κρυστάλλωση σε μεγάλο βάθος στο εσωτερικό της γης), σε ηφαιστειακά (κρυστάλλωση στην επιφάνεια ή πολύ κοντά στην επιφάνεια της γης) και φλεβικά (κρυστάλλωση σε μικρό βάθος).\nΣχηματισμός μαγματικών πετρωμάτων.\nΠετρώματα τα οποία σχηματίζονται από υλικό το οποίο προκύπτει από την καταστροφή άλλων πετρωμάτων στην επιφάνεια της γης (μαγματογενή, ιζηματογενή, ή μεταμορφωμένα). Χαρακτηρίζονται από τη στρώση των υλικών τους σε διαδοχικά επίπεδα και τα απολιθώματα, τα οποία βρίσκονται μόνο μέσα σε ιζήματα. Ανάλογα της προέλευσής τους διακρίνονται σε υλικά που προκύπτουν από τη μηχανική αποσάθρωση (μηχανικά ή κλαστικά) ή τη χημική αποσάθρωση (χημικά) του μητρικού πετρώματος, είτε από τα υπολείμματα διαφόρων οργανισμών όπως κελύφη, σκελετούς, κ.α. (βιογενή).\nΣχηματισμός ιζηματογενών πετρωμάτων.\nΠροέρχονται από ιστολογική, ορυκτολογική ή/και χημική μεταβολή προϋπαρχόντων πετρωμάτων, πυριγενών, ιζηματογενών ή ακόμα και μεταμορφωμένων, σε συνθήκες διαφορετικές από αυτές που επικρατούν στην επιφάνεια της γης, παραμένοντας όλως συνεχώς σε στερεή κατάσταση.\nΜεταμόρφωση επαφής Περιοχική μεταμόρφωση\nΤα πετρώματα στη λιθόσφαιρα και στην επιφάνεια της γης δεν παραμένουν στατικά αλλά μεταβάλλονται συνεχώς. Όλα τα πετρώματα διαβρώνονται και σχηματίζουν ιζήματα, τα οποία όταν συμπαγοποιούνται μετατρέπονται σε ιζηματογενή πετρώματα. Με την έκθεση σε αυξημένες πιέσεις και θερμοκρασίες, στα υπάρχοντα πετρώματα δημιουργούνται νέα ορυκτά ή ανακρυσταλλώνονται τα παλιά και σχηματίζονται τα μεταμορφωμένα πετρώματα. Τα μεταμορφωμένα πετρώματα του ηπειρωτικού φλοιού ή τα πετρώματα του μανδύα μπορεί να καταστούν τόσο θερμά ώστε να τηκτούν μερικώς και να σχηματίσουν μάγμα, το οποίο τελικά στερεοποιείται δημιουργώντας τα πυριγενή πετρώματα.\nΟ κύκλος των πετρωμάτων.\nΓΕΩΧΡΟΝΟΛΟΓΙΚΗ ΚΛΙΜΑΚΑ Γεωχρονολογική κλίμακα (πηγή:http://upsection.blogspot.gr/2012_05_01_archive.html)\nΗ ηλικία της Γης είναι περίπου 4,6 δισεκατομμύρια χρόνια, αλλά τα παλιότερα πετρώματα έχουν ηλικία περίπου 3,96 δισεκατομμύρια χρόνια. Για τη χρονολόγηση των πετρωμάτων, των διαφόρων σχηματισμών και των γεωλογικών γεγονότων οι γεωλόγοι έχουν δημιουργήσει μια γεωχρονολογική κλίμακα που υποδιαιρείται σε αιώνες, περιόδους και εποχές. Κάθε υποδιαίρεση έχει μια ορισμένη χρονική διάρκεια και αντιστοιχεί σε συγκεκριμένο χρονικό διάστημα της γεωλογικής ιστορίας. Η ονομασία των διαφόρων περιόδων δίνεται από το όνομα της περιοχής, στην οποία πρωτομελετήθηκαν οι σχηματισμοί. Π.χ. Ιουρασική περίοδος πήρε το όνομα από την οροσειρά Jura, που βρίσκεται στα σύνορα Γαλλίας-Ελβετίας.\nΓια τα αρχαιότερα πετρώματα της Γης ηλικίας από 3,96-3,8 δισεκ. χρόνια πριν από σήμερα, δεν υπάρχει γεωλογική μαρτυρία. Το χρονικό αυτό διάστημα ονομάστηκε μεγααιώνας Hadean. H πρώτη μαρτυρία για ζωή χρονολογήθηκε σε 3,77 δισεκ χρόνια. Από την εποχή αυτή έως τα 600 εκ. χρόνια διαπιστώθηκαν πρωτόγονοι οργανισμοί και οι αιώνες αυτοί ονομάστηκαν Αρχαϊκός και Προτεροζωικός στους οποίους έχει διαπιστωθεί ύπαρξη ζωής. Οι τρεις αυτοί Μεγααιώνες χαρακτηρίζονται και ως Προκάμβριο, που περιλαμβάνει το χρονικό διάστημα το παλιότερο των 570 εκατομμυρίων χρόνων και ακολουθεί ο Φανεροζωικός αιώνας. Μικρότερες χρονικές υποδιαιρέσεις αποτελούν οι Αιώνες, οι Περίοδοι και οι Εποχές. Η διάρκεια των χρονικών υποδιαιρέσεων διαφέρει σημαντικά μεταξύ τους.


8-12-2021 • 9:27\nΑναστάτωση και σοκ επικρατεί στον Εύοσμο της Θεσσαλονίκης μετά από την προφορική καταγγελία στην αστυνομία μητέρας μιας 11χρονης, ότι έγινε απόπειρα αρπαγής του παιδιού της. Ευτυχώς δεν ήταν πετυχημένη και πλέον όλοι οι κάτοικοι της περιοχής καλούνται να θέσουν τα αντανακλαστικά τους σε υπεραυξημένη λειτουργία.\nΣύμφωνα με τα όσα είπε η μητέρα της 11χρονης, το περιστατικό συνέβη το μεσημέρι της Δευτέρας. Το παιδί επέστρεφε στο σπίτι του με το σχολικό όπως κάνει πάντα, όταν η συνοδός των μαθητών παρατήρησε πως ένα μαύρο αυτοκίνητο μάρκας Hyundai, που δεν είχε πινακίδες, ακολουθούσε το σχολικό.\nΜε βάσει τα όσα είπαν στους αστυνομικούς, τόσο η μητέρα, όσο και η συνοδός, μόλις το σχολικό σταμάτησε στο σπίτι της 11χρονης (πάνω από τον περιφερειακό του Ευόσμου), το ίδιο έκανε και το αυτοκίνητο και μόλις η μικρή βγήκε, αυτό προσπάθησε να την ακολουθήσει! Ωστόσο, χάρη στην παρατηρητικότητα της συνοδού, η οποία έμεινε εκεί φωνάζοντας μέχρι να μπει η μικρή σπίτι της, αποφεύχθηκαν τα χειρότερα.\n«Παρακολουθούσαν την κόρη μου βήμα προς βήμα», σχολίασε στο Mega η μητέρα της μικρής και πρόσθεσε: «Αυτοί κοντοστάθηκαν κανά δυο φορές, έκαναν αναστροφή στην αντίθετη κατεύθυνση και αφού έφυγε το σχολικό έφυγαν και αυτοί».\nΔύο άνδρες περίπου 60 ετών κατάφερε να δει μέσα στο άγνωστο ΙΧ –πριν αυτό απομακρυνθεί έχοντας αποτύχει στο στόχο του- η συνοδός στο σχολικό, η οποία μαζί με τη μητέρα, προχώρησαν σε ενημέρωση τόσο του διευθυντή του σχολείου, όσο και των υπολοίπων γονέων, ώστε να έχουν το νου τους και για το συγκεκριμένο όχημα, αλλά και για άλλα ύποπτα.


Η Εργατική Αριστερά γιόρτασε μαζί με τους φίλους της | Διεθνιστική Εργατική Αριστερά\nΗ εφημερίδα σε όλη τη διαδρομή της αποτέλεσε ένα χρήσιμο εργαλείο στα χέρια όσων την κρατούσαν και τη διάβαζαν. Ένα μέσο να οργανώνουν και να προπαγανδίζουν αγώνες. Αυτός είναι και ο λόγος που δεκάδες φίλοι της την τίμησαν με την παρουσία τους.\nΟ πολυχώρος Κομμούνα από τις 8 το βράδυ του Σαββάτου ήταν ασφυκτικά γεμάτος με κόσμο. Πολιτικά στελέχη, συνδικαλιστές, φοιτητές, μαθητές, μέλη διαφόρων οργανώσεων της Αριστεράς και άνθρωποι του αντιφασιστικού και του γυναικείου/λοατκι κινήματος, γιόρτασαν από κοινού την «ενηλικίωση» της εφημερίδας. Η Εργατική Αριστερά είναι μια εφημερίδα, χωρίς χορηγούς, σπόνσορες ή ευεργέτες, είναι μια εφημερίδα που εκδίδεται με την προσπάθεια όσων γράφουν, την επιμελούνται και τη διακινούν. Ζει και αναπνέει μέσα στους αγώνες και τα κινήματα με την οικονομική συνδρομή και βοήθεια των φίλων της. Όσοι διαβάζουν την εφημερίδα ή συμβάλλουν με κάθε τρόπο στην έκδοσή της το γνωρίζουν καλά και γι’ αυτό παραβρέθηκαν στη γιορτή της οικονομικής της ενίσχυσης.\nΗ γιορτή περιελάμβανε πολλή μουσική, φαγητό, ποτό και όμορφες αναδρομές. Στην είσοδο, στο σαλονάκι και στους διαδρόμους του πολυχώρου υπήρχε έκθεση με τα σημαντικότερα πρωτοσέλιδα της εφημερίδας σε ολόκληρη την πορεία της. Ο κόσμος μέσω της έκθεσης μπορούσε για λίγο να μεταφερθεί στη Γένοβα, στο ελληνικό κοινωνικό φόρουμ, στις εκλογικές μάχες της ριζοσπαστικής Αριστεράς, στους αγώνες ενάντια στην αναθεώρηση του άρθρου 16, στο Δεκέμβρη του 2008 και στο τεράστιο αντιμνημονιακό κίνημα.\nΤην ίδια στιγμή το κουζινάκι της «Κομμούνας» είχε γεμίσει από εξαιρετικό φαγητό που έφερναν διαρκώς φίλοι και φίλες της εφημερίδας. Πολιτική κουβέντα, κέφι, χαμόγελο και όμορφες συναντήσεις γέμισαν την αίθουσα εκδηλώσεων. Όλα αυτά υπό τους όμορφους ήχους της μπάντας «N’ Eirini» αλλά και άλλων γνωστών ρεμπετοπαρέων της εφημερίδας και του πολυχώρου «Κομμούνα» που για ακόμη μια φορά κέρδισαν το ενδιαφέρον όλων.\nΟι εκπλήξεις της βραδιάς βρίσκονταν στη μεγάλη λαχειοφόρο κλήρωση. Σύντροφοι/ισσες και φίλοι/ες της Εργατικής Αριστεράς πρόσφεραν πάνω από 100 δώρα τα οποία κληρώθηκαν στο μέσον της βραδιάς. Τα δώρα περιελάμβαναν από βιβλία και εισιτήρια θεατρικών παραστάσεων μέχρι αγνό μέλι και λάδι που παράγουν σύντροφοι από την επαρχία. Πειράγματα, τυχεροί, άτυχοι, ανταλλαγές δώρων και πολλά χαμόγελα γέμισαν το χώρο. Η συντακτική ομάδα της εφημερίδας ευχαρίστησε όσους/ες συντέλεσαν στην πραγματοποίηση της λαχειοφόρου κλήρωσης με την προσφορά πληθώρας όμορφων και ιδιαίτερων δώρων.\nΕλπίζουμε με τη στήριξη των φίλων της η Εργατική Αριστερά να συνεχίσει το ταξίδι της δυναμώνοντας τους αγώνες και την υπόθεση της μαζικής ενωτικής ριζοσπαστικής Αριστεράς. Η γιορτή για τα 18 χρόνια κυκλοφορίας και την οικονομική της ενίσχυση αυτό έδειξε. Το επόμενο διάστημα ανοίγει μια περίοδος όπου στο δρόμο προς τις κάλπες θα αναθερμανθεί η πολιτική συζήτηση και ο κόσμος θα αναζητήσει πολιτική έκφραση. Η εφημερίδα μας θα είναι εκεί, να δώσει απαντήσεις, να δημιουργήσει ερωτήματα και να εκφράσει πολιτικά όσους αγωνίζονται ενάντια στις πολιτικές που γεννούν φτώχεια, πόλεμο και ρατσισμό.


ΦΤΩΧΕΙΑ! Διαλύουν την Ελλάδα: Έρευνα “φωτιά” για τις οικογένειες με 2 παιδιά κι όχι μόνο τις μονογονεϊκές - Ξυπνήστε ρε\nΦΤΩΧΕΙΑ! Διαλύουν την Ελλάδα: Έρευνα “φωτιά” για τις οικογένειες με 2 παιδιά κι όχι μόνο τις μονογονεϊκές\nΥψηλά επίπεδα φτώχειας, διαλύουν την Ελληνική οικογένεια.\nΤα μονογονεϊκά νοικοκυριά, καθώς και για τα νοικοκυριά με δύο ενήλικα άτομα και δύο εξαρτώμενα τέκνα, έχουν υψηλά επίπεδα φτώχειας, σύμφωνα με ανάλυση του ΚΕΠΕ, που δόθηκε χθες στη δημοσιότητα για την εισοδηματική ανισότητα στην Ελλάδα.\nΟ ερευνητής του ΚΕΠΕ Βλάσης Μισσός, σε υπό έκδοση έκθεση του οποίου βασίζεται η δημοσιευθείσα ανάλυση, διαπιστώνει επίσης υψηλό ποσοστό φτώχειας και για τους μερικώς απασχολούμενους.\nΤο γεγονός αυτό συνάδει με το επίσης υψηλότατο ποσοστό μη ηθελημένης μερικής απασχόλησης, όπως υποστηρίζει.\nΕπιπλέον, όπως αναφέρει η kathimerini, η αυτοαπασχόληση φαίνεται ότι επλήγη σημαντικά κατά την περίοδο μετά το 2009, με συνέπεια τα ποσοστά φτώχειας να εμφανίζονται επίσης αυξημένα στην κατηγορία αυτή.\nΣύμφωνα, μάλιστα, με την ανάλυση, η ενίσχυση των ευάλωτων στρωμάτων μπορεί να γίνει και έμμεσα, από την αναδιάταξη του επιπέδου ΦΠΑ στις διάφορες κατηγορίες αγαθών και υπηρεσιών.\nΟι νέοι έμμεσοι φόροι επεβλήθησαν με τρόπο που ενέτεινε την ανισότητα, όπως υποστηρίζεται. Συγκεκριμένα, η κατανομή του αυξημένου ΦΠΑ κατά μέσο όρο, επιβάρυνε δυσανάλογα τα χαμηλά κλιμάκια του πληθυσμού.\nΕκεί μας κατάντησαν κι έπεται συνέχεια.